text:
Nan divès vil nan peyi d Ayiti --tankou Okay, Okap e nan kèk katye kapital peyi a, Pòtoprens-- manifestasyon dewoule pou mande gouvènman an amelyore kondisyon lavi popilasyon an, konbat ensekirite, pwoteje anviwonnman an, e pi espesyalman pou denonse le fèt ke administrasyon Martelly-Lamothe la pa rive fè fas ak yon sitiyasyon ekonomik ap deteryore plis chak jou e ki genyen move konsekans sou kapasite fanmi ayisyèn yo pou yo voye pitit yo lekòl.
Nap raple ane eskolè a pral kòmanse nan premye semèn mwa oktòb la.
Daprè moun k ap obsève sitiyasyon an ann Ayiti, se premye fwa prezidans Martelly a ap fè fas ak yon mouvman mekontantman piblik konsa, e moun ta dwe swiv avèk atansyon jan sitiyasyon an pral evolye nan peyi a nan jou ak semèn kap vini la yo.


c: text/html

text:
Komisyoné Edmonson Selebre 20tyém anivésé Chanm Komés Póto Riken nan Sid Florid
Komisyonè Audrey M. Edmonson ak Prezidan Chanm Komès Pòto Riken Luis DeRosa prezante Direktè Egzekitif N.A.N.A. Leroy Jones yon prim “Small Business Advocate of the Year” (defansè de lane pou ti antrepriz).
Foto pa Marta Martinez-Aleman/Biwo Komisyonè Edmonson
MIAMI, FL-Komisyonè Audrey M. Edmonson ede Chanm Komès Pòto Riken nan Sid Florid selebre 20tyèm anivèsè Cham Komès la nan yon gala ki te fèt 23 novanm 2013 nan Alexander Ocean Front Resort, 5225 Collins Ave., Miami Beach. Komisyonè Edmonson te ede Prezidan Chanm Komès la, Luis DeRosa prezante prim “Defansè Ti Antrepriz de Lane” bay Leroy Jones, Direktè Egzekitif Neighbors and Neighbors Association (N.A.N.A.), yon òganizasyon ki pa pou pwofi ki prete ti biznis lokal yo lajan pou fè komès chak ane.
Komisyonè Audrey M. Edmonson rejwenn Prezidan Chanm Komès Pòto Riken an Luis DeRosa ak Komisyonè Konte Miami-Dade Jean Monestime nan gala-a.

robotstxt: allowed

filter: keep


text:
Tònad
Ankouraje lòt yo aji lè ou trase yon egzanp pou tèt ou, Angajman pou Prepare epi fè lòt yo konnen sa!
Tònad se tanpèt lanati ki pi vyolan. Lè tònad yo miltipliye nan loraj ki puisan, yo kapab lakòz anpil moun mouri epi ravaje yon katye nan kèk segonn. Yon tònad parèt kòm yon nyaj k ap fè wotasyon, ki gen fòm antonwa, epi ki pwolonje ant yon loraj ak tè avèk toubiyon van ki kapab rive nan yon vitès 300 mil pa èdtan. Trajektwa domaj yo kapab depase yon mil nan lajè ak 50 mil nan longè. Chak eta nan risk pou danje sa a. Kèk tònad vizib aklè, pandan lapli oswa nyaj k ap pase ba kouvri lòt yo. Pafwa, tònad yo devlope tèlman rapid sa lakòz yo kapab ti avètisman sèlman, si gen tan pou sa. Anvan gen yon tònad, van an ka kalme, epi lè a ka toujou trè kalm. Yon nyaj debri kapab make pozisyon yon tònad menmsi yon antonwa pa vizib. Anjeneral, tònad yo fèt toupre kote ap gen yon loraj. Li ra pou wè syèl ki klè ak solèy dèyè yon tònad.
Anvan yon Tònad
- Pou kòmanse prepare, ou ta dwe prepare yon twous rezèv pou ijans epi ou ta dwe fè yon plan kominikasyon pou fanmi ou.
- Koute Radyo Metewolojik NOAA oswa koute bilten nouvèl radyo oswa televizyon komèsyal pou jwenn dènye enfòmasyon yo. Nan nenpòt ijans, toujou koute enstriksyon ofisyèl jesyon ijans lokal yo bay.
- Ou dwe vijilan nan chanjman kondisyon metewolojik yo. Chèche enfòmasyon sou tanpèt k ap pwoche yo.
- Chèche enfòmasyon sou siy danje sa yo:
- Syèl ki nwa epi ki souvan vèt
- Gwo lagrèl
- Yon gwo nyaj nwa k ap pase ba (sitou si l ap fè wotasyon)
- Bwi fò, ki sanble avèk yon tren machandiz.
- Si ou wè tanpèt k ap pwoche oswa nenpòt siy danje, prepare ou pou ale nan abri imedyatman
Enfòmasyon sou Tònad
Ti Enfòmasyon ou ta dwe konnen sou tònad:
- Yo ka frape vit, avèk oswa san avètisman.
- Yo ka parèt prèske transparan jouk lè pousyè ak debri yo ranmase oswa lè nyaj fòme nan yon antonwa.
- Tònad mwayen an deplase ant Sidès ak Nòdès, men tònad yo ka deplase nan nenpòt direksyon.
- Vitès avansman yon tònad se 30 mil pa èdtan (mph), men vitès yo ka estab pou chanje a 70 mph.
- Tònad yo kapab vini avèk tanpè twopikal ak ouragan pandan y ap vanse sou tè.
- Twonb se tònad ki fòme sou dlo.
- Yo rapòte tònad yo pi souvan nan lès Montay Wochez pandan mwa sezon prentan ak lete.
- Sezon ki gen plis tònad nan eta sid yo se mwa mas jiska mwa me; nan eta nò yo, se nan fen sezon prentan jiska kòmansman sezon lete.
- Tònad yo pi ka fèt ant 3 pm ak 9 pm, men yo kapab fèt nenpòt kilè.
Konnen Tèm yo
Ti enfòmasyon ou ta dwe konnen byen avèk tèm sa yo pou ede idantifye yon danje tònad:
Siveyans pou Tònad - Li posib pou gen tònad. Rete vijilan pou tanpèt k ap pwoche yo. Siveye syèl la epi toujou kapte estasyon Radyo Metewolojik NOAA, radyo oswa televizyon komèsyal pou jwenn enfòmasyon.
Avètisman pou Tònad - Rada metewolojik siyale oswa endike yon tònad. Ale nan abri imedyatman.
Pandan yon Tònad
Si ou anba yon avètisman pou tònad, chèche abri imedyatman! Pifò chòk ki asosye avèk gwo van se nan debri k ap vole, kidonk sonje pou pwoteje tèt ou.
Apre yon Tònad
Ou ka pran chòk nan konsekans dirèk yon tònad, oswa ou ka pran chòk apre tònad la si w ap mache nan mitan debri yo, ak si ou antre nan bilding ki domaje. Yon etid yo fè sou chòk apre yon tònad nan Marion, Illinois, te montre 50 pousan chòk ki asosye avèk tònad la se chòk moun te pran pandan efò sekou, netwayaj ak lòt aktivite yo t ap fè apre tònad la. Prèske yon tyè chòk yo se chòk moun te pran lè yo te mache sou klou. Paske tònad yo domaje souvan liy kouran yo, liy gaz oswa sistèm elektrik yo, gen yon risk pou dife, elektwokisyon, oswa yon eksplozyon. Pou pwoteje tèt ou ak fanmi, ou dwe trete vyen vit nenpòt chòk ou pran pandan tanpèt la, epitou ou dwe pran anpil prekosyon pou evite lòt danje yo.
CHÒK
Tchèk pou chòk. Pa eseye deplase moun ki pran chòk grav sof si yo nan danje imedyatman pou pran lòt chòk. Chèche èd medikal imedyatman. Si yon moun sispann respire, kòmanse CPR si ou antrene pou fè sa. Sispann senyman nan yon chòk. Pou fè sa, aplike presyon dirèk nan blesi a. Fè yon doktè evalye nenpòt blesi moun pran akòz li pike. Si ou bloke, eseye atire atansyon nan pozisyon ou.
PREKOSYON JENERAL POU SEKIRITE
Men kèk prekosyon pou sekirite ki kapab ede ou pa pran chòk apre yon tònad:
- Kontinye kontwole radyo oswa televizyon ou ki fonksyone avèk pil pou jwenn enfòmasyon sou ijans lan.
- Pran anpil prekosyon lè w ap antre nan nenpòt kay ki domaje.
- Mete soulye oswa bòt ki solid, manch long, ak gan lè w ap manyen debri oswa lè w ap mache sou debri oswa toupre debri.
- Pran prekosyon ou avèk danje nan klou ak vit kraze ki ekspoze yo.
- Pa manyen liy kouran ki nan dlo oswa objè ki an kontak avèk fil kouran ki nan dlo yo. Rapòte danje elektrik yo ba lapolis ak konpayi sèvis piblik yo.
- Sèvi avèk lantèn ki fonksyone avèk pil, si li posib, alaplas bouji pou klere kay ki pa gen kouran elektrik. Si w ap itilize bouji, asire yo nan bon chandelye ki lwen rido, papye, bwa oswa lòt atik ki ka fè flanm dife. Pa janm kite yon bouji ap boule pandan deyò oswa lwen chanm nan.
- Pa janm itilize dèlko, machin lavaj-a-presyon, griy, fou pou sèvi nan kan oswa lòt aparèy ki fonksyone avèk gazolin, gaz pwopàn, gaz natirèl oswa chabon andedan kay ou, sousòl ou, garaj ou oswa karavàn pliyan ou - oswa menm deyò toupre yon fenèt, pòt oswa bouch ayerasyon ki louvri. Gaz kabonik (CO) - yon gaz ki san odè ak san koulè epi ki kapab lakòz maladi ak lanmò ou toudenkou si ou respire li - nan sous sa yo, li kapab akimile lakay ou, nan garaj ou oswa nan karavàn pliyan ou, epi anpwazonnen moun ak bèt ki andedan an. Chèche swen medikal touswit si ou sispèk ou anpwazònman avèk CO, epi si ou santi vètij, toudisman oswa kèplen.
- Fèmen reseptè telefòn ki deplase epi ki te ka tonbe akòz tònad la, men pa itilize telefòn nan sof pou rapòte yon ijans.
- Kolabore nèt avèk ofisyèl sekirite piblik yo.
- Bay repons lè lapolis, ponpye, òganizasyon jesyon ijans ak òganizason sekou mande asistans volontè, men pa ale nan zòn ki domaje yo sof si asistans lan mande ou sa. Prezans ou kapab nuizib pou efò sekou yo, epitou ou kapap mete tèt ou an danje.
ENSPEKSYON DOMAJ YO
- Apre yon tònad, pran anpil prekosyon avèk danje nan fondasyon kay, danje elektrik oswa danje fuit gaz lakay ou. Kontakte enspektè bilding vil oswa konte kote w ap viv la pou jwenn enfòmasyon sou kòd ak prensip sekirite nan fondasyon kay. Yo ka ba ou sijesyon sou fason pou jwenn yon antreprenè kalifye pou fè travay la pou ou.
- Anjeneral, si ou sispèk nenpòt domaj lakay ou, fèmen kouran elektrik la, gaz natirèl la, ak tank gaz pwopàn nan pou evite dife, elektwokisyon oswa eksplozyon.
- Si gen fènwa lè w ap enspekte kay ou, itilize yon flach alaplas yon balèn oswa yon tòch pou evite risk pou dife oswa eksplozyon nan yon kay ki domaje.
- Si ou wè fil ki wonyen oswa etensèl dife, oswa si gen odè yon bagay k ap boule, ou ta dwe fèmen sistèm elektrik la imedyatman nan entèriptè sikui prensipal la si ou potko fè sa.
- Si ou pran sant gaz oswa si ou sispèk yon fuit gaz, fèmen vàn gaz prensipal la, louvri tout fenèt yo, epi sòti nan kay la imedyatman. Fè konpayi gaz la, lapolis oswa depatman ponpye, oswa biwo Kapitèn Ponpye Eta konnen sa, epi pa limen limyè, pa limen alimèt, pa fimen, oswa pa fè anyen ki kapab lakòz yon etensèl. Pa retounen lakay ou jouk lè yo di ou pa gen pwoblèm pou fè sa.
SEKIRITE PANDAN NETWAYAJ
- Mete soulye oswa bòt ki solid, manch long ak gan.
- Aprann bon jan pwosedi sekirite ak enstriksyon operasyon yo anvan ou opere goyin oswa zouti ki fonksyone avèk gaz oswa avèk kouran elektrik.
- Netwaye remèd, medikaman, likid ki ka fè flanm ak lòt sibstans ki ka danjere ki tonbe.
Piblikasyon FEMA
Si ou bezwen plis enfòmasyon sou nenpòt nan sijè sa yo, resous ki anba la yo ka ede ou.
- Pwoteksyon pou Tònad – Fason pou Chwazi Zòn pou Pran Abri nan Bilding yo. FEMA 431. Deziyen sitou pou ede administratè konstwiktè, achitèk ak enjenyè chwazi pi bon zòn abri posib yo nan lekòl ki la deja.
- Fason Gid yo Pwoteje Pwopriyete oswa Biznis ou kont Gwo Van yo.
Sitwèb Asosye
Ale sou Entènèt nan sitwèb ki anba la yo pou jwenn plis enfòmasyon sou fason pou planifye ak prepare pou yon tònad ak sou fason pou konnen resous disponib yo:
Koute Ofisyèl lokal yo
Aprann kichòy sou plan pou ijans yo gouvènman eta ak gouvènman lokal kreye nan zòn ou. Nan nenpòt ijans, toujou koute enstriksyon ofisyèl jesyon ijans lokal yo bay
Prepare yon Chanm Pwoteksyon
Si ou bezwen plis Gwo-gwo toubiyon van nan anpil pati peyi a reprezante yon menas grav pou bilding yo ak pou ki ladan yo. Kay ou ka bati dapre yon "kòd", men sa pa vle di li kapab reziste nan gwo evènman tankou tònad ak gwo ouragan. Objektif yon chanm pwoteksyon oswa yon abri pou van se pou jwenn yon espas kote oumenm ak fanmi ou kapab chèche abri ki bay yon pi nivo pwoteksyon siperyè. Ou kapab bati yon chanm pwoteksyon nan youn nan plizyè kote lakay ou.
- Sousòl ou
- Anlè yon fondasyon beton dal sou sòl oswa planche garaj.
- Andedan yon chanm sou premye etaj la.
Chanm pwoteje ou bati nan etaj anba a bay pi gwo pwoteksyon, men yon chanm pwoteksyon ou bati nan yon chanm andedan premye etaj kapab bay pwoteksyon ki nesesè a. Chanm pwoteksyon ki anba nivo sòl la dwe la pou pa kite dlo fè pil pandan gwo lapli ki vini souvan avèk tanpèt.
Pou pwoteje moun ki nan kay la, ou dwe bati yon chanm pwoteksyon pou reziste kont gwo van ak debri k ap vole, menmsi rès kay la domaje oswa detwi yon fason ki grav. Men sa pou anvizaje lè w ap bati yon chanm pwoteksyon:
- Chanm pwoteksyon an dwe anrasinen pou reziste kont ranvèsman ak soulèvman.
- Miray, plafon ak pòt abri a dwe reziste kont presyon van, epi yo dwe reziste pou bloke objè ki vini nan van ak debri k ap tonbe antre ladan.
- Koneksyon ant tout pati chanm pwoteksyon an dwe fò ase pou reziste kont van an.
- Seksyon swa miray andedan ak miray deyò kay la ki sèvi kòm miray chanm pwoteksyon an swe separe avèk fondasyon kay la yon fason pou domaj nan kay la pa lakòz domaj nan chanm pwoteksyon an.
Lòt enfòmasyon sou Chanm Sekirite yo disponib nan FEMA:
- Fason pou Pran Abri nan Tanpèt: Konstwiksyon yon Chanm Pwoteksyon Andedan Kay Ou. FEMA L-233. Tiliv ki bay detay sou fason pou jwenn enfòmasyon sou fason pou bati yon chanm ki bay pwoteksyon kont van pou reziste nan tònad, ouragan ak lòt gwo van.
- Fason pou Pran Abri nan Tanpèt: Konstwiksyon yon Chanm Pwoteksyon Andedan Lakay Ou. FEMA L-320. Manyèl ki bay enfòmasyon detaye sou fason pou bati yon chanm ki bay pwoteksyon kont van pou reziste kont tònad, ouragan, ak lòt van fò.


text:
Pa Jeanie Bogart
CSMS Magazine
M te toujou panse chak moun pale yon lang oubyen plizyè lang selon peyi kote yo fèt la osinon selon lang paran yo. Kidonk dapre mwen menm ankò se nan lang sa a moun lan ka esprime tout santiman k ap travèse li : kontantman l, lapenn li, kòlè li, laperèz li, elatriye.
Apre m fin li liv pwezi Henri-Robert Durandisse la ki rele Langay Lanmou , yon liv ki gen katreven dizwit paj lanmou ke Edisyon Pawòl nan Monreyal te pibliye ane pase a, mwen vin poze tèt mwen kesyon sa a : èske gen yon langay espesyal pou lanmou ?
Antouka langay Henri a senp, li klè kou dlo kokoye. Se tankou yon timoun ki fèk ap dekouvri lanmou. Sa vle di li pa konplike l. M ap goumen pou m pa di li inosan men lide anndan liv la tèlman ouvè epi yo gen yon senplisite, yon kwayans ak fèmte, ke sèl yon inosan kapab wè lavi a nan yon fason ki pozitif konsa.
« Pou ou, mwen se flanm volkan ki derefize dòmi. Vòlkan k ap krache dife, vomi lafimen pou dechouke tout tribilasyon sou chemen nou. Se vre youn lwen lòt. Men, ak oksijèn lanmou, nou va respire lodè renmen pi pre. » paj 25
Depi nan kòmansman liv la se separasyon, se yon distans k ap detire jou apre jou, k ap kenbe lanmou sou chak pwent kòd li. Men sepandan, lè w antre anndan chak grenn pwezi ou wè powèt la pa ale pi lwen ke anndan kè l. Li mete l toutouni nan reyalite lavi ak lanmou pou di sa ki devan je tout moun men ke difikilte lavi anpeche nou wè, monte desann toulejou anpeche nou jwi.
« M ap mande pou ki tout chatiman renmen ap talonnen m san rete. Pafwa, kè mwen mande si se sèl lanmò ki pap janm trayi nou. Malgre tout doulè, nan mitan kò ak lespri, lanmou se oksijèn lavi. » paj 36
Henri abitye nou ak anpil lanmou. Dayè li te pibliye yon koleksyon pwezi ak mizik sou CD an 2004 ki rele Amour, je te tutoie ak Edisyon Pawòl. Nan Langay Lanmou, pa gen pèdi tèt, pa gen depale kou moun fou. Powèt la sèten de tèt li, de santiman l. Rezilta a sèke anba plim powèt la, pwezi yo soti trankil, dous, ak fòs, ak asirans. Se yon nonm ki konn sa l vle, ki konn sa l ap ekri. Santiman l pa twouble ditou.Tematik ki devlope yo se lanmou k tankou rozo ke separasyon ploye men paka kase, souvnans, atant, lespwa.
Sa tout moun k ap li yon liv ki kòmanse nan separasyon souvan ap ret tann se lè retwouvay yo va fèt. Men malgre tout lespwa, malgre fòs lanmou, liv la kite yon ti tristès piske l fini menm jan l te kòmanse a, ak menm distans lan nan mitan anmore yo.
« Anmwari egzistans
Pawoli w
Nouri memwa mwen
Fanm peyi
Pwezi nanm mwen
Mwen ofri w lavi
San chantay
Ni panzou » paj 47
Gen de mo tankou kayimit, gede, yanvalou, konpa, rada, kata avèk lang li ekri pwezi yo ki se kreyòl Ayisyen an ki fè lektè a santi se de yon fanm peyi dayiti powèt la ap pale. Men sa k manke m sèke pa gen non yon ti kote, yon ti sous dlo, yon ti plas an Ayiti ki site nan liv alòske li site lari Monreyal ak rivyè Senloran.
Sa ki etone m anpil sèke li pa janm pale de tounen. Fòs lekzil la tèlman fò li ka makònen zantray moun k ap li liv la. Men se vre ke gen yon pwovèb ayisyen ki di « lespwa fè viv ». Lespwa sa ki te bay Henri-Robert Durandisse fòs ak enspirasyon pou l mete deyò bèl liv sa ki rele Langay Lanmou.
« Nan dènye lèt ou a, mwen jwenn souf karès ou k ap depoze m toudousman, sou vag flèv Senloran, nan yon vwayaj latoudlin san kòmansman, san fen.
Mwen tòtòt lèt sila a, mo apre mo, nan chache yon dènye degout ki pa janm rive.” paj 84
komante atik sila-a ou byen voyel bay yon zanmi
Osi kade lot atik an kreyol
Leve kanpe pou konbat vyolans sou Fanm!


text:
- Kay
- Lang
- Tradiksyon lang wikipédia
- Sèvis lang pwofesyonèl
- Lang edikasyon
- Lojisyèl lang
- Lang jwèt
- Òganizasyon yo, Feuilles & Près
- Lang tradiksyon travay
- Lang lyen
- Lajan
- Vwayaj
- Nouvèl
- Divètisman
- VideoFish
- Yon sèl mondyal
- Bezwen espesyal
- Achat
“Babblefish.com “
Èspesyalize nan lang tradiksyon, sou echanj pousantaj, vwayaj enfòmasyon, nouvèl mondyal Et Divètisman.
A “Babblefish Mond Lang Portal, Arizona” se yon resous une, Et dwe yon vizit pou voyage Mondyal la, enseignant, elèv ak pwofesyonèl.
Ap chache pou lang tradiksyon
Wikipédia Traducteurs lang Et Sèvis tradiksyon lang pwofesyonèl
Ap chache pou yo sou echanj pousantaj
Ap chache pou vwayaj resous
Fonctionnalités:
- Lang
- Lajan
VideoFish Etid (n) ak vidéos de atravè lemond. Videyo se yon enstriman esansyèl pou aprann Angle. Lonje kò ou nan vidéos etranje pou ede w parfait compétences lang ou, ou annik pran plezi kèk.
Yon sèl mondyal A Babblefish “Yon sèl mondyal Divès lang enpi ou” blogs fonctionnalités portail Web, rezo sosyal, atik de enterè ak Entènèt nou global ki conserve nou a jou avèk jou yo haut histoires Et sa Des sou entènèt la.
Bezwen espesyal Nou nan Babblefish santi enfòmasyon pa ase nou ofri pou moun ki bezwen espesyal, Se poutèt sa, nou gen te ajoute lyen a pi bon espesyal bezwen pozisyon pou angaj pa siy Et Braille osi byen ke lòt bezwen espesyal
Boutik Babblefish De toiles pou liv pou bijou pou lojisyèl pou elektwonik. Boutik Babblefish gen lyen pou tout pi bon kontra sou liy.
Tradiksyon pwofesyonèl
Dokiman sa yo e entènèt kote tout ke dènye a ke yo itilize professionnelle localisation Et la teknik. Interprètes disponib pou reyinyon ak konferans nan kay. Si enpòtan pa sèvi ak yon tradiksyon wikipédia.
Vwè travay tradiktè eske ou pale angle? Èske ou pale yon lòt lang? NOU GEN YON TRAVAY POU NOU!
Dokiman sa yo e entènèt kote tout ke dènye a ke yo itilize professionnelle localisation Et la teknik. Interprètes disponib pou reyinyon ak konferans nan kay. Si enpòtan pa sèvi ak yon tradiksyon wikipédia.
Vwè travay tradiktè eske ou pale angle? Èske ou pale yon lòt lang? NOU GEN YON TRAVAY POU NOU!
Aprann lang ebre Conversational nan mwens ke 30 Jou! Aprann lang ebre ak fasil pou moun konprann metòd & Ranmase nan lang ebre a ou bezwen konnen nan mwens ke 30 Jou!
var addthis_config = {"data_track_clickback":false,"data_track_addressbar":false,"data_track_textcopy":false,"ui_atversion":"300"}; var addthis_product = 'wpp-3.1';


text:
1
Jòb pran lapawòl ankò pou l' bay rès repons li a. Li di konsa:
2 -Mwen fè sèman, mwen pran Bondye vivan an pou temwen, Bondye ki gen tout pouvwa a, li menm ki refize rann mwen jistis la, li menm ki ban m' degoutans ak lavi a,
3 toutotan mwen poko mouri, toutotan Bondye ban m' yon ti souf toujou,
4 mwen p'ap janm kite ankenn move pawòl soti nan bouch mwen, ni m' p'ap janm bay ankenn manti.
5 Pa janm konprann m'ap ban nou rezon! M'ap kenbe ak nou mwen inonsan jouk mwen rann dènye souf mwen.
6 Mwen soti pou m' defann kòz mwen. Mwen p'ap fè bak. Konsyans mwen pa repwoche m' anyen. M' pa gen anyen ki pou fè m' wont.
7 Se pou tout moun ki pa vle wè m' yo sibi menm sò ak mechan yo. Se pou lènmi m' yo gen menm sò ak moun ki pa mache dwat yo.
8 Ki espwa ki gen pou mechan an lè Bondye rele l', lè li pral pran nanm li?
9 Lè malè ap tonbe sou mechan an, èske Bondye ap tande rèl li yo?
10 Li pa t' janm pran plezi l' nan fè volonte Bondye. Li pa t' lapriyè Bondye tout tan.
11 Kite m' moutre nou jan Bondye konnen sa l'ap fè. Mwen p'ap kache di nou sa ki nan tèt Bondye ki gen tout pouvwa a.
12 Sa m'ap di la a? Nou wè tou sa ak je nou byen pwòp tou. Poukisa atò tout pale anpil sa a ki pa vle di anyen?
13 Lè sa a, Sofa, moun lavil Naama a, pran lapawòl. Epi li di: -Men kisa Bondye pare pou mechan yo. Men sa li sere pou chèf k'ap peze pèp la.
14 Yo te mèt gen anpil pitit gason, yo tout ap mouri nan lagè. Pitit yo p'ap janm gen kont manje pou yo manje.
15 Sa ki chape nan lagè, move maladi ap pote yo ale. Ata vèv yo p'ap ka rele pou yo jou lanmò yo.
16 Mechan an te mèt anpile lajan kou l' pa konnen, li te mèt gen rad depase sa l' bezwen,
17 se moun dwat yo ki va mete rad yo, se pou moun inonsan yo lajan an va rete.
18 Kay li bati tankou twal anasi, tankou yon ti kay jaden.
19 Nan aswè, li moute kabann li rich. Lè li leve, li pa jwenn anyen.
20 Malè tonbe sou li tankou lavalas k'ap desann. Yon sèl nwit lan, yon gwo van pote l' ale.
21 Yon van lès leve, li pote l' ale. Li rache l' nan kay kote l' ye a.
22 Van an ap vante sou li san pitye. Li menm l'ap fè sa li kapab pou l' chape anba l'.
23 Moun kontan wè jan li fini. Kote l' pase, y'ap rele chalbari dèyè l'.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub


text:
Nou tout ja rivé, nou tout sizé,anbians biyen glasé
yonn dé twa zim la ka balansé dé pa biyen swingé
An bèl gason pli lwen enstalé,douvan mwen pa ka panché,
mwen biyen vwè i la ka ézité pou -y mandé mwen dansé
REFRAIN
Dadou ou ou ou
ou ou
Dadou ou ou ou
ou ou(x2)
tchenbé mwen méné mwen
vini chèché mwen pas lanmen
dadou mwen an nou aw, mizik la ja ka bay
tchenbé mwen wi méné mwen, nou pa la pou nou sonjé a dèmen
Dadou pou nou vlopé,lésé misik la fè nou floté
REFRAIN
Dadou ou ou ou
ou ou
Dadou ou ou ou
ou ou(x2)
Nou tout pa rézisté désidé on ti raproché
ou la ka palé, nou zyé dan zyé bas la ka rézoné
Misik la tro fo pou nou palé
dadou
Vini tchenbé mwen pou nou dansé dadou
An nou mèt chalè
An nou pwan plézi
Pa lapen an pè
oh oh oh
vini (*5)
Refrain
Tchenbé mwen méné mwen
Vini chèché mwen pa lanmen
Dadou mwen, an nou ay misik la ja ka bay
Tchenbé mwen oui méné mwen nou pa la pou sonjé a dèmen
Dadou pou nou vlopé,lésé misik la fè nou floté


text:
Anvwaye lapè Nasyonzini ak Lig Arab la pou peyi Siri, Lakhdar Brahimi, ap pare pou l rankontre responsab ameriken ak ris vandredi 11 janvye 2013 la nan vil Jenèv, an Suis, pou yo anvizaje yon solisyon politik pou kriz la nan Siri.
Lèzetazini se youn pami manm Konsèy Sekirite Nasyonzini an ki apiye yon plan tranzisyon politik pou Siri; plan sa a gen ladan n demisyon Prezidan Bashar al-Assad.
Sepandan Larisi ak Lachin, 2 manm pèmanan Konsèy Sekirite a, rejte plan an. Jedi 10 Janvye a, Lasiri akize Mesye Brahimi dèske li nan bon jan pati pri, sitou akoz yon deklarasyon li te fè sou radyo entènasyonal britanik la, BBC, kote li te ensiste sou demisyon Prezidan Assad.


text:
MEN JAN POU NOU FE MANJE GRANMET LA
Lè Evèk la la, se dwa li pou l Selebran prensipal nan Manje Granmèt la. Se dwa li tou pou l preche sou Levanjil la.
Chak fwa n ap fè Manje Granmèt la, lit a bon pou lòt Pè yo, Dyak yo ansanm ak fidèl yo ede Selebran prensipal la kit se yon Evèk, kit se yon Pè.
Li ta bon pou lòt Pè yo ki la vin jwenn Selebran prensipal la bò lotèl la, epi patisipe nan konsekrasyon pen an ak diven an, nan kase pen an epi nan distribisyon kominyon an.
Se yon Dyak ki dwe li Levanjil la. Li kapab kondi priyè Asanble a tou. Dyak yo dwe sèvi Tab Granmèt la. Se yo menm kid we prepare lie pi mete ofrann pen ak diven an sou li. Se yo menm tou ki pou ede lè y ap bay kominyon an. Si pa gen Dyak, yon lòt Pè kapab fè travay sa yo.
Nòmalman, se pou Selebran an chwazi fidèl pou fè lekti yo ki vini anvan Levanjil la. Fidèl yo kapab kondi priyè Asanble a tou.
Sèvis Matin nan osinon sèvis Vèp la kapab sèvi nan plas tout sa k vin anvan Lapè a ak Ofètwa a. Men, si yo fè sa, fòk yo toujou fè yon lekti ki sòti nan Levanjil la. Epi fòk entèsesyon yo swiv direksyon yo bay pou priyè Asanble a.
N ap jwenn lòt règleman yo nan paj 307.
Isit la, nou mèt chante yon sòm, yon antyèn osinon yon lòt kantik.
Tout moun ap kanpe, epi Selebran an ap di:
Lwanj pou Bondye:
Papa a, Pitit la, ak Lespri Sen an.
Asanble a Lwanj pou gouvènman li,
Kounye a ak pou tout tan. Amèn.
Men sa n ap di pito depi Dimanch Pak rive jouk Dimanch Lapannkòt.
Nan sezon Karèm epi pou lòt jou Penitans yo
Isit la Selebran an kapab di
The Holy Eucharist, Rite II
The Word of God
Bondye ki gen tout pouvwa,
ou wè sa k nan kè tout moun,
ou konnen tout sa nou vle,
ou dekouvri tout sekrè:
Tanpri souple, lave tout sa k nan kè nou
nan pouvwa Lespri Sen w lan,
pou nou ka renmen w tout bon,
pou nou ka fè fèt pou ou jan w merite l;
nan non Jezikri Granmèt nou. Amèn
Lè yo mande pou nou sèvi avèk li nou ka chante osinon di kantik sa a, osinon yon lòt kantik lwanj. Tout moun ap kanpe.
Viv Bondye nan syèl la,
Kè poze pou pèp li sou tè a.
Bondye Granmèt, ou menm ki Wa nan syèl la,
Papa ki gen tout pouvwa,
Se ou n ap adore, se ou n ap di mèsi,
Konpliman pou ou pou valè bèl ou bèl.
Jezikri Granmèt, ki sèl Pitit Papa a,
Bondye Granmèt, ki ti mouton Bondye,
Ou menm ki wete peche sou tè a:
Tanpri, pitye pou nou;
Ou menm ki chita sou bò dwat Papa a;
Koute priyè nou.
Se ou menm sèl ki Sen,
Ou menm sèl ki Granmèt,
Ou menm sèl ki anwo nèt,
Jezikri, ansanm ak Lespri Sen an,
Nan bèlte Bondye Papa a. Amèn.
Nan lòt sikonstans, nou mèt sèvi avèk
Osinon
Bondye ki Sen,
Ki Sen ak tout fòs,
Ki Sen, k ap viv pou tout tan.
Pitye pou nou.
La Priyè pou jou a
Selebran an ap di Asanble a
La Priyè pou jou a
Selebran an ap di kòlèt la
Asanble a Amèn.
LEKTI YO
Tout moun ap chita. Yo kapab li youn osinon de(2) lekti yo chwazi pou jou a. Anvan chak lekti moun k ap li a ap di
N ap li nan____________________
Li mèt bay chapit la ak vèsè a si li vle.
Apre chak lekti, moun kap li a ap di
Sa a se Pawòl Granmèt la.
Asanble a Mèsi Bondye, mèsi.
Osinon moun k ap li a di
Se la lekti a (Epit la) fini.
Isit la nou kapab obsève yon ti silans.
Apre chak lekti, nou mèt chante yon Sòm, yon kantik osinon yon antyèn.
Kounye a, tout moun ap kanpe Dyak la osinon Pè a va li Levanjil la. L ap di anvan
Men Bòn Nouvèl Jezikri a
Jan nou jwenn li nan__________________.
Asanble a Lwanj pou ou, Granmèt.
Apre Levanjil la, moun kap li a ap di
Sa a se Bòn Nouvèl Granmèt la
Asanble a Lwanj pou ou, O Kris, Granmèt.
Omeli aDimanch yo ak lòt jou Gran Fèt yo, tout moun ap kanpe pou yo di
Nou kwè nan yon sèl Bondye,
Se Papa a, li gen tout pouvwa.
Li kreye syèl la ak tè a.
Li fè tout sa nou wè ak tout sa nou pa wè.
Nou kwè nan yon sèl Granmèt,
Se Jezikri, sèl Pitit Bondye a.
Li se Pitit Papa a depi anvan tout tan.
Li se Bondye ki sòti nan Bondye a,
Limyè ki sòti nan limyè a,
Bondye tout bon vre ki sòti nan Bondye tout bon vre a.
Li se Pitit Papa a, men se pa kreye Bondye te kreye li.
Li se menm Bondye ak Papa a.
Se pa pouvwa li tout bagay fèt.
Se pou tout moun, se pou l vin sove nou
Li desann sòt nan syèl la:
Se pa pouvwa Lespri Sen an
Kò li vin fèt nan vant Mari ki vyèj
Epi li tounen yon moun.
Se poutèt nou toujou yo kloure li sou yon kwa;
Li soufri sou reny Pons Pilat
Epi yo antere li.
Sou twa jou li leve, jan sa te ekri a;
Li monte nan syèl
Epi li chita sou bò dwat Papa a.
Li gen pou l tounen ankò avèk tout pouvwa li
Pou l jije ni moun k ap viv ni moun ki mouri,
Epi gouvènman l pap janm fini.
Nou kwè nan Lespri Sen an; li se Granmèt epi li bay lavi.
Li se Lespri Papa a ansanm ak Pitit la.
Yo adore l ansanm ak Papa a ansanm ak Pitit la,
Epi li jwenn menm lwanj avèk yo.
Se li ki t ap pale lè Pwofèt yo t ap pale.
Nou kwè nan yon sèl Legliz ki fè yon sèl kòt fanmi.
Li sen; li la pou tout moun; se sou Apòt yo li bati.
Nou rekonèt gen yon sèl Batèm pou padonnen peche.
N ap tann lè tout mò yo va leve.
N ap tann lavi ki pap janm fini an. Amèn.
Nou kapab itilize Senbòl kin an paj 235-236 yo.
Sermon
Nicene Creed
Lapriyè pèp la
Legliz Bondye a ki tou patou sou tè a, manm li yo, ak travay li
Peyi a ak tout gwo chèf li yo
Byenèz sou tè a
Tout pwoblèm nou jwenn nan zòn nan
Moun k ap soufri ak moun ki nan ka
Moun ki mouri yo(lè se fèt yon Sen, nou ka sonje l tou)
Ale nan paj 284 n ap jwenn kote kèk fòm lapriyè pèp la kòmanse.
Si pa gen manje Granmèt la, osinon si pa gen Pè, sèvis la ap fini
jan sa endike nan paj 307.
Konfesyon peche
Si li pa fèt anvan, se pou konfesyon an fèt isit la.
Pafwa nou mèt kite konfesyon an.
Nou mèt sèvi ak youn nan mòso La Bib ki sòti nan sèvis Penitans lan.
N ap jwen li nan paj 252.
Dyak la osinon Selebran an ap di
An nou konfese peche nou fè kont Bondye ak kont pwochen nou
Isit la nou mèt obsève yon ti silans
Ofisyan an ak Asanble a
Bondye ki gen bon kè,
Nou rekonèt nou te fè peche kont ou menm
Nan sa nou te panse, nan sa nou te di, nan sa nou te fè,
Nan fòt nou fè ak byen nou bliye fè.
Nou pat renmen w ak tout kè nou;
Nou pat renmen pwochen nou tankou nou renmen tèt pa nou.
Nou regret sa anpil epi nou tounen vin jwenn ou.
Nan Non Jezikri Pitit ou,
Tanpri pitye pou nou; padonnen nou.
Konsa nou ka fè volonte w ak kè kontan,
Nou ka mache nan chemen w,
Nou ka fè lwanj Non w. Amèn.
Evèk la, lè l la, osinon Pè a ap kanpe epi l ap di
Se pou Bondye ki gen tout pouvwa a, gen pitye pou nou
Se pou l padonnen tout peche nou yo granmèsi Jezikri Granmèt nou, se pou l kenbe nou fèm nan tout sa n ap fè ki bon, epi, ak fòs Lespri Sen an, se pou mennen nou nan lavi ki pap janm fini an. Amèn.
Lapè
Tout moun ap kanpe epi Selebran an ap di Asanble a
Benediksyon Bondye sou nou tout.
Asanble a Sou ou menm tou.
Kounye a Ofisyan yo ansanm ak Asanble a you nap salye lòt
nan Non Granmèt la
Selebran an kapab kòmanse ofrann lan ak youn nan vèsè nou jwenn nan paj 277, osinon yon lòt vèsè nan Bib la.
Pandan ofrann lan, nou mèt chante yon kantik, yon sòm osinon yon antyèn.
Se pou kèk manm nan asanble a pote bay dyak la osinon selebran an ofrann pèp la: pen an ak diven ansanm ak kòb oubyen lòt kado. Pandan y ap prezante ofrann yo sou lotèl la, asanble a ap kanpe.
GWO LAPRIYE POU N DI MESI
N ap jwenn lòt fòm yo ki kòmanse nan paj 269
LAPRIYE A
Tout moun ap kanpe. Selebran an, Evèk la osinon Pè a, ap bay asanble a fas li, epi l ap di osinon chante:
Selebran an ap bay lotèl la fas li. Li va kontinye pou kont li
Wi se sa menm. Li bon, kè nou kontan pou n di w mèsi tout tan ak tout kote nou ye, Papa ki gen tout pouvwa, ou menm ki kreye syèl la ak tè a.
Kounye a Selebran an ap di osinon chante prefas yo chwazi pou dimanch yo oubyen lòt jou fèt yo.
Se poutèt sa n ap fè lwanj pou ou. N ap mete vwa nou ansanm ak vwa zanj yo, ak vwa chèf zanj yo ak vwa tout sèvitè w yo ki nan syèl la. Poutèt bèlte w, y ap toujou chante kantik sa a:
Selebran an ansanm ak asanble a
Se ou ki sen, se ou ki sen, se ou ki sen tout bon.
Bondye se ou ki Granmèt tout sa ki nan syèl la
bèlte ou plen syèl la ak tè a.
Viv Bondye nan syèl la.
Benediksyon pou moun ki vini nan non Granmèt la.
Lwanj pou Bondye nan syèl la.
Asanble a mèt rete kanpe osinon ajenou
Selebran an ap kontinye
Papa ki sen, Papa ki gen bon kè, ou menm ki te renmen nou tout bon vre, ou te kreye nou pou n viv avèk ou; lè nou te tonbe nan peche, lè nou te tonbe anba pouvwa lanmò, nan kè sansib ou, ou te voye sèl Pitit ou Jezikri, li tounen moun. Li viv, li mouri menm jan avèk nou, pou l te ka fè nou byen ankò avèk ou Bondye Papa nou tout.
Li asepte mouri sou bwa kwa a; li fè volonte w; li ofri tèt li, yon sakrifis ki bon nèt pou tout moun sou tè a.
Lè Selebran an ap pale sou pen an, se pou l kenbe l osinon mete men l sou li. Lè l ap pale sou diven an, se pou l kenbe gode a osinon mete men l sou li ansanm ak tout lòt veso ki gen diven ladan yo pou konsakre.
Nan nwit yo te lage l anba men lèzòm, anvan li soufri, anvan limouri, Granmèt nou Jezikri pran pen; lè li fin di w mèsi, li kase l, li pase l bay disip li yo epi li di:"Pran, manje, sa a se kò mwen se pou nou li ye, fè sa pou nou ka sonje mwen."
Lè yo fin manje, li pran gode diven an; lè li fin di w mèsi, li pase l ba yo epi li di:"Sa a se san mwen, nouvo kontra bondye fè avèk lèzòm, san ki koule pou nou tout ak anpil lòt pou lave peche. Chak fwa n ap bwè ladan l, fè sa pou nou ka sonje mwen."
An nou pibliye gwo mèvèy konfyans nou:
Selebran an ak asanble a
Kris te mouri
Kris leve vivan
Kris gen pou l tounen ankò.
Selebran an ap kontinye
Se poutèt sa, o Papa, n ap fè fèt pou delivrans nou, n ap chante lwanj ou, n ap di w mèsi. Chak fwa n ap ofri w kado sa yo, n ap sonje jan li mouri, jan li leve vivan, jan li monte nan syèl la.
Voye Lespri Sen w lan pou l mete apa pen sa a ak diven sa a. Konsa yo kapab vin pou pèp ou a kò ak san Pitit ou, manje ak bwason nan yon lavi tou nèf ki pap janm fini. Mete nou apa pou ou tou, konsa nou ka resevwa sakreman sa a tout bon vre, nou ka sèvi w nèt ale tankou yon sèl kòt fanmi, ak kè poze. Konsa tou, lè dènye jou a rive, mennen nou ansanm ak tout sèvitè w yo nan kè kontan ki genyen nan gouvènman w lan ki pap janm fini an.
Nou mande w tout bagay sa yo granmèsi Jezikri Pitit ou. Se pa pouvwa li menm, ak li menm, nan li menm, nan tèt ansanm ak Lespri Sen an, ou va jwenn tout respè ak tout lwanj, Papa ki gen tout pouvwa a, kounye a ak pou tout tan. Amèn.
Kounye a, jan Granmèt la te montre nou, an nou lapriyè,
Selebran an ak asanble a
Lè n ap kase pen an
Selebran an ap kase pen konsakre a
Isit la n ap obsève yon ti silans
Answit, nou mèt chante osinon di
(Alelouya) Pak nou, delivrans nou se Kris la menm;
yo sakrifye l pou nou deja.
Asanble a Se pou sa n ap fete fèt la. (Alelouya)
Nou pa fèt pou nou sèvi ak Alelouya nan sezon Karèm. Nan lòt sezon yo nou kapab kite l, esepte nan sezon Pak la.
Nan plas antyèn sa a, nou kapab sèvi ak yon lòt antyèn osinon nou kapab ajoute yon lòt tou.
Selebran an ap bay Asanble a fas li, epi l ap envite yo konsa
Kado Bondye pou pèp Bondye a.
Epi li kapab ajoute Pran yo pou nou sonje Kris la te mouri pou nou, manje yo ak konfyans nan Bondye. An nou di l mèsi anpil.
Selebran an(yo) ap resevwa pen ak diven. Apre sa, y ap distribye bay Asanble a.
Men sa Selebran an(yo) ap di pandan distribisyon an
Se pou kò ak san Granmèt nou Jezikri mennen nou nan lavi ki pap janm fini an.Amèn.
Osinon li mèt di
Kò Kris la, Pen ki sòti nan syèl la. Amèn.
San Kris la, gode delivrans nou. Amèn.
Si li nesesè pou Selebran an konsakre plis pen ak diven, l ap sèvi ak fòm ki nan paj 309 la.
Apre kominyon an, Selebran an ap di
An nou lapriyè.
Selebran an ansanm ak asanble a
Bondye ki la pou tout tan,
Papa tout bon ki nan syèl la,
ou te fè nou vin manm vanyan
nan fanmi Pitit ou a Jezikri,
ou te nouri nou ak manje Lespri ou te ban nou an
nan sakreman kò ak san Granmèt la.
Kounye a, voye nou ak kè poze nan mond lan,
ban nou fòs ak kouraj
pou nou renmen w, pou nou sèvi w ak kè kontan;
Nan non Jezikri Granmèt nou. Amèn.
Oubyen priyè sa a
Bondye ki gen tout pouvwa epi ki la pou tout tan,
nou di w mèsi pou manje Lespri ou te ban nou an
Kò ak San Pitit ou Jezikri ki delivre nou;
se nan mistè sa yo ki apa pou ou,
ou fè nou konnen nou se manm nan kòt fanmi
Pitit ou a, epi ou fè nou eritye nan gouvènman w lan
ki la pou tout tan. Kounye a, Papa, voye nou nan mond lan,
pou nou fè travay ou ban nou an, pou nou renmen w,
pou nou sèvi w tankou temwen Kris Granmèt nou an
tout bon vre. Se pou li, pou ou menm, epi pou Lespri Sen an,
n ap bay tout respè ak tout lwanj kounye ak pou tout
tan. Amèn.
Evèk la lè li la osinon Pè a mèt beni asanble a
Se pou benediksyon Bondye ki gen tout pouvwa, Papa a, Pitit la, ak Lespri Sen an, desann sou nou epi rete avèk nou pou tout tan. Amèn.
Dyak la osinon Selebran an ap voye asanble a ale
Depi lavèy Pak pou rive jouk Dimanch Lapannkòt, nou kapab ajoute"Alelouya" nan youn nan fraz nou itilize pou voye asanble a ale
Asanble a ap reponn Mèsi Bondye, mèsi. Alelouya, Alelouya.
Tout moun ap rete kanpe, selebran an, Evèk la osinon Pè a ap bay Lasanble a fas, epi
l ap di osinon chante
Selebran an ap bay lotèl la fas. Li va kontinye pou kont li.
Wi se sa menm. Li bon, kè nou tout kontan pou n di w mèsi tout tan ak tout kote nou ye, Papa ki gen tout pouvwa, ou menm ki kreye syèl la ak tè a.
Kounye a, Selebran an ap di osinon chante Prefas yo chwazi pou Dimanch yo oubyen lòt jou fèt yo.
Se poutèt sa n ap fè lwanj pou ou. N ap mete vwa nou ansanm ak vwa zanj yo, ak vwa chèf zanj yo ak vwa tout sèvitè w yo ki
nan syèl la. Poutèt bèlte w, y ap toujou chante kantik sa a:
Se ou ki sen, se ou ki sen, se ou ki sen tout bon.
Bondye se ou ki Granmèt tout sa ki nan syèl la.
Bèlte w plen syèl la ak tè a.
Viv Bondye nan syèl la.
Benediksyon pou moun k ap vini nan non Granmèt la.
Lwanj pou Bondye nan syèl la.
Lasanble mèt rete kanpe osinon ajenou.
Selebran an ap kontinye
O Bondye, nou di w mèsi pou kè sansib ou ak renmen w.
Ou fè nou wè san an tout bagay ou te kreye;
Nan rele out e rele Izrayèl pou l vin yon pèp apa pou ou;
Nan pawòl ou ki te sòti nan bouch pwofèt yo;
Sitou nan pawòl ou ki te tounen moun, Jezi, Pitit ou.
Paske nan dènye jou sa yo ou te voye li
Pou l pran fòm yon moun nan vant Mari ki vyèj,
Pou l sove epi pou l delivre tout moun sou tè a.
Se nan li menm ou te libere nou anba tout sa ki mal;
Ou fè nou vin byen ankò avèk ou.
Se nan li menm ou fè nou sòti anba manti
Pou n jwenn laverite,
Anba peche pou n jwenn lajistis,
Anba lanmò pou n jwenn lavi.
Lè Selebran an ap pale sou pen an, se pou l kenbe l osinon mete men l sou li. Lè l ap pale sou diven an, se pou l kenbe gode a osinon mete men l sou li ansanm ak tout lòt veso ki gen diven ladan l yo pou konsakre.
Lannwit anvan li mouri pou nou,
Granmèt nou Jezikri pran pen;
Lè li fin di w mèsi, li kase l,
Li bay disip li yo epi li di:
"Pran, manje, sa a se kò mwen, se pou nou li ye.
Fè sa pou nou ka sonje mwen."
Lè yo fin manje, lip ran gode diven an;
Lè li fin di w mèsi, li pase l bay o epi li di:
“Sa a se san mwen, nouvo kontra Bondye fè avèk lèzòm,
San ki koule pou nou tout ak anpil lòt pou lave peche.
Chak fwa n ap bwè ladan l, fè sa pou nou ka sonje mwen.”
Se pou sa, O Papa, menm jan li te kòmande nou,
Selebran an ak Asanble a
Nou sonje lanmò li,
Nou pwoklame leve vivan li,
N ap tann li retounen nan tout belte li.
Selebran an ap kontinye
Epi Bondye, ou menm ki Granmèt tout bagay,
N ap ba w sakrifis lwanj nou ak remèsiman nou.
N ap ofri w sa k sòti nan kreyasyon w lan menm,
Pen ak diven sa a.
Tanpri, Bondye ki genyen kè sansib,
Voye Lespri Sen w lan sou kado sa yo
Pou yo ka tounen pou nou Sakreman kò Kris la
Ak san l ki siyen nouvo kontra a.
Marande nou ak Pitit ou a nan sakrifis li.
Fè Lespri Sen an mete nou apa pou ou tou
Pou nou kapab fè w plèzi.
Lè lè a rive, mete tout bagay anba men Kris la,
Epi Mennen nou ansanm ak (. . . . . . . . . . . . . . ) epi
Tout sèvitè w yo nan peyi kote ou sèl Wa a.
La, nou menm ak tout pitit ou yo
Va jwenn eritaj ki pap janm fini an. Pa pouvwa
Jezikri Granmèt nou, li menm ki tèt Legliz la,
Li menm tou k ap sove nou.
Se pa li menm, ak li menm, nan li menm,
Nan tèt ansanm ak Lespri sen an Ou va jwenn tout respè ak tout lwanj,
Papa ki genyen tout pouvwa, kounye a ak pou tout tan. Amèn.
Kounye a, jan Granmèt la te montre nou, an nou lapriyè,
N ap kontinye avèk priyè Granmèt la nan paj 266.
Alternative Forms of the Great Thanksgiving
Eucharistic Prayer B
Tout liyn ki gen ti kwa devan yo se pati ki rezève pou asanble a.
Selebran an, Evèk la oubyen Pè a, ap bay asanble a fas,
Epi l ap di osinon l ap chante
Granmèt la avèk nou
+Avèk ou menm tou
Leve kè nou byen wo
+Yo deja devan Granmèt la
An nou di Bondye Granmèt nou mèsi
+Li merite sa vre.
Selebran an ap bay lotèl la fas. Li va kontinye pou kont li
Bondye ki gen tout pouvwa, ou menm k ap gouvènen
Tout sa nou wè ak tout sa nou pa wè,
Ou merite tout respè ak tout lwanj.
+ Lwanj pou ou pou tout tan e pou tout tan.
Ou louvri bouch ou epi tout bagay fèt; gwo lespas nou pa
Ta kwè ki separe zetwal yo, galaksi yo, solèy la ak
Lòt zetwal yo, planet yo k ap vire won bò solèy la,
Epi tè a kote lèzòm rete a ki tankou yon ti grenn sab
Nan mitan tout gwo mèvèy say o.
+Si yo la, si yo gen lavi, se paske ou vle.
Se avèk bagay ou te deja tabli depi nan tan lontan
Ou te kreye lèzòm, epi out e bannou memwa, ou te mete
La rezon nan nou, ou te fè nou abil pou n te ka gen pouvwa
Sou rès kreyasyon an. Men nou te vire do ba ou,
Nou te trayi konfyans ou, nou te tonbe nan chen manje chen.
+Pitye pou nou Granmèt, paske nou fè w ditto anpil.
Tout tan ou pa janm fatige, ou rele nou vin jwenn ou ankò.
Se nan bouch pwofèt yo ak saj yo ou te fè nou konnen
Lalwa w ki dwat. Epi, lè lè a rive, ou te voye pwòp Pitit ou,
Ki sòti nan vant yon fanm, pou l akonpli lalwa, pou l
Louvri pou nou chemen liberasyon an ak chemen kè poze a.
+Se nan san l, li te fè nou byen ankò avè w
+Se nan mak blese l yo, nou jwenn gerizon.
Se poutèt sa, n ap mete vwa nou ansanm ak vwa tout sèvitè w
Yo ki nan syèl la; pwofèt yo, apòt yo, mati yo, epi ak tout lòt moun ki, nan tan pa yo, te mete konfyans yo nan ou, pou n chante lwanj pou ou nan kantik sa a ki pap janm fini an:
Se ou ki sen, se ou ki sen, se ou ki sen tout bon.
Bondye se ou ki Granmèt tout sa kin an syèl la.
Bèlte ou plen syèl la ak tè a.
Lwanj pou Bondye nan syèl la.
Benediksyon pou moun k ap vini nan non Granmèt la.
Lwanj pou Bondye nan syèl la.
Selebran an ap kontinye
Kounye a, Papa, ou menm ki te sove nou nan Pitit ou
Ki te fè nou yon pèp nouvo nan dlo ak nan Lespri,
N ap ofri w kado sa yo.
Mete yo apa nan pouvwa Lespri Sen w lan
Pou yo kapab vin tounen Kò ak San Jezikri Granmèt nou.
Lè selebran an ap pale sou pen an, se pou li kenbe l osinon mete men l sou li. Lè l ap pale sou diven an, se pou li kenbe gode a osinon mete men l sou li ansanm ak tout lòt ki gen diven ladan yo pou konsakre.
Lannwit yo te trayi l la li pran pen,
Lè li fin di w mèsi, li kase pen an bay zanmi l yo,
Epi li di: “Pran manje, sa a se kò mwen
Se pou nou li ye. Fè sa pou n ka sonje mwen”.
Lè yo fin manje, li pran gode diven an,
Li di w mèsi, epi li di: “Se pou nou tout bwè ladan l.
Sa a se San mwen, nouvo kontra a Bondye fè avèk lèzòm,
San ki koule pou nou tout ak anpil lòt pou lave peche.
Chak fwa n ap bwè ladan l, fè sa pou n ka sonje mwen.”
Kounye a n ap sonje jan w te delivre nou,
Epi n ap ofri w sakrifis remèsiman nou.
+N ap fete lanmò li ak remèsiman li,
Pandan n ap tann jou l ap retounen an.
O Granmèt, ou menm ki Bondye zansèt nou yo,
Bondye Abraham, Izaak ak Jakòk,Papa Granmèt nou
Jezikri; tanpri louvri je nou pou n kapab wè
travay ou toupatou sou tè a. Pa kite n ak
lide n ap pwoche bò tab sa a pou n konsole
sèlman, men pou n jwenn fòs ak kouraj, pou n
jwenn padon sèlman, men pou lavi nou chanje. Se pou
favè w bannou nan kominyon sa a fè nou fè youn nan
Kris la. Konsa nou ka rann lemonn sèvis poutèt
non li pote.
+Granmèt ki leve vivan,
Fè n wè w lè n ap kase pen an.
Tanpri Papa, aksepte priyè nou yo ak lwanj nou yo
Nan non Jezikri Granprèt nou. Se li ak ou menm
ansanm ak Lespri Sen an Legliz ou a ap adore, ap bay respè
ak tout lwanj, ras an ras pou tout tan gen tan. Amèn.
Kounye a jan Granmèt nou te montre n, ann lapriyè,
N ap kontinye avèk Priyè Granmèt la nan paj 266.
Tout moun ap rete kanpe. Selebran an(Evèk la ou byen Pè a) ap bay Asanble a fas, epi l ap di osinon l ap chante
Selebran ap bay lotèl la fas. Li va kontinye pou kont li.
Li bon vre pou nou fè lwanj ou, O Papa, epi pou nou di w mèsi;
Paske se ou menm sèl ki Bondye tout bon, k ap viv nan limyè
Ki depase konesans nou, depi anvan tout tan epi pou tout tan gen tan.
Ou se fontèn lavi, sous tout sa ki bon; ou fè tout bagay,
Ou plen yo ak benediksyon w. Ou kreye yo pou yo kapab
Jwenn rejwisans nan limyè w k ap klere yo.
Yon bann zanj nou pa kapab konte antoure w, ap sèvi w,
Lajounen kou nan nwit; nan bèlte prezans ou, yo adore w
san rete. Ansanm avèk yo epi ansanm avèk tout kreyati
ki anba syèl la, n ap fè lwanj pou non w nan kantik sa a:
Selebran an ansanm ak asanble a
Se ou ki sen, se ou ki sen, se ou ki sen tout bon.
Bondye se ou ki Granmèt tout sa ki nan syèl la.
Bèlte w plen syèl la ak tè a.
Viv Bondye nan syèl la.
Benediksyon pou moun k ap vini nan non Granmèt la.
Lwanj pou Bondye nan syèl la.
Asanble a m♪t rete kanpe osinon ajenou
Selebran an ap kontinye
N ap fè lwanj ou Granmèt, ou menm ki sen nan bèlte tout pouvwa w. Gwo mèvèy ou yo fè nou wè sajès ou ak renmen w. Ou fè nou pòtre avèk ou; ou mete nou jeran sou tout tè a pou nou te ka dirije epi sèvi tout kreyati w yo anba lòd ou, ou menm ki kreye nou. Men lè dezobeyisans te voye nou jete lwen w, ou pat kite nou tonbe anba pouvwa lanmò. Nan kè sansib ou, ou te vin ede nou; konsa lè nou chache w nou ka jwenn ou. Ou te toujou kontinye ap rele nou vin byen avèk ou. Nan bouch pwofèt yo, ou te aprann nou lespwa delivrans la.
Papa, ou te telman renmen mond lan, lè lè a rive,
ou te voye sèl Pitit ou a pou sove nou. Nan pouvwa
Lespri Sen an, li tounen moun nan vant Mari ki vyèj. Li te viv menm jan avèk nou, sòf li pat fè peche. Li te anonse bòn nouvèl delivrans la bay pòv yo; libète bay prizonye yo; kè kontan bay moun ki nan lapenn yo. Pou akonpli volonte w, li aksepte mouri; lè li soti nan kavo a, li kraze lanmò, epi li fè tout bagay vin nouvo.
Kounye a nou pap viv ankò pou nou menm men pou limenm ki mouri, ki leve vivan pou nou, li menm ki voye Lespri Sen an, premye kado li bay moun ki kwè yo, pou akonpli travay li nan mond lan epi pou fè tout moun vin apa pou li tout bon vre.
Lè Selebran an ap pale sou pen an, se pouli kenbe li osinon mete men l sou li. Lè l ap pale sou diven an, se pou l kenbe gode a osinon mete men l sou li ansanm ak tout lòt veso ki gen diven ladan yo pou konsakre.
Papa ki nan syèl la, lè lè a rive pou w fè wè pouvwa w parèt aklè nan li, Jezi pat manke renmen patizan l yo ki nan mond lan, li renmen yo nèt ale. Lè l t ap soupe avèk yo li pran pen; lè l fin di w mèsi, li kase l, li bay disip li yo, epi li di: “Pran, manje, sa a se kò mwen, se pou nou li ye. Fè sa pou nou ka sonje mwen.”
Lè yo fin manje, li pran gode diven an; lè l fin di w mèsi,
li pase l ba yo epi li di: “Sa a se san mwen, nouvo kontra Bondye fè avèk lèzòm, san ki koule pou nou tout ak anpil lòt pou lave peche. Chak fwa n ap bwè ladan l, fè sa pou nou ka sonje mwen.”
Kounye a Papa, n ap fè fèt pou nou sonje jan w te delivre nou. N ap sonje jan Kris te mouri, jan li te desann pami mò yo, n ap anonse jan l leve vivan ak jan li monte nan syèl la al chita bò dwat ou. N ap tann li retounen nan bèl pouvwa li. Pandan n ap ofri w pen sa a ak gode diven sa a ki soti nan sa w deja ban nou n ap fè lwanj pou ou, n ap beni non w.
Selebran an ak Asanble a
N ap fè lwanj pou ou, n ap beni non w, n ap di w mèsi, epi n ap lapriyè w, Bondye Granmèt nou.
Selebran an ap kontinye
Granmèt, tanpri souple, nan bon kè w fè Lespri Sen w desann sou nou ansanm ak kado sa yo k ap vin apa pou ou. Fè n wè ladan yo kado ki sen pou pèp ou a ki sen, pen lavi a ak gode delivrans lan, Kò ak San Jezikri Pitit ou.
Tanpri fè tout moun ki manje nan pen sa a epi ki bwè nan gode sa a tounen yon sèl kò, yon sèl lespri, yon sakrifis vivan nan Kris la pou sèvi lwanj non w.
O Granmèt, sonje Legliz ou a, ki yon sèl kòt fanmi, ki apa pou ou, ki toupatou, ki bati sou Apòt yo. Se avèk Kris la out e delivre li. Fè n wè tèt ansanm li, kenbe l nan konfyans li, fè l rete nan kè poze.
(Sonje (NN. Ak) tout sèvitè w yo k ap dirije Legliz ou a). (Sonje tout pèp ou a epi tout sa k ap chache verite w la).
(Sonje_______)
(Sonje tout moun ki mouri nan Kris la; sonje tout lòt mò yo, se ou menm sèlman ki konnen konfyans yo te genyen nan ou. Mennen yo kote ki gen kè kontan ak limyè pou tout tan).
Tanpri fè n jwenn eritaj pa nou avèk (La vyèj Mari ki beni pase tout fanm; avèk grandèt yo, pwofèt yo, Apòt yo, mati yo, (avèk______) epi ak) tout sen yo kit e jwenn favè w nan tan pa yo. Nan tèt ansanm avèk yo, n ap fè lwanj pou ou, n ap fè bèl konpliman pou ou, nan non Pitit ou , Jezikri Granmèt nou
Nan non Kris la, avèk Kris la epi nan Kris la, tout respè ak tout lwanj se pou ou, Papa Bondye ki gen tout pouvwa, nan tèt ansanm ak Lespri Sen an, pou tout tan gen tan. Amèn.
Kounye a jan Granmèt la te montre nou, an nou lapriyè.
N ap kontinye avèk Priyè Granmèt la nan paj 266
Nou mèt sèvi ak yonn nan vèsè sa yo osinon nenpòt lòt vèsè la Bib ki mache ak sikonstans lan.
Men sa pou w fè pou Bondye; di l mèsi pou tout bagay. Fè tout sa w te pwomèt fè pou Bondye anwo nan syèl la. Sòm 50,14
An nou fè lwanj Granmèt la paske li merite sa; an nou pote ofrann ba li, an nou rantre lakay li. Sòm 96,8
Se pou nou viv avèk renmen nan kè nou menm jan Kris la te fè l la, li menm ki te renmen nou, ki te bay lavi li pou nou. Efèz 5,2
Se sa k fè, frè m yo, jan Bondye fè nou wè li gen kè sansib pou nou, an nou ofri tout kò nou ba li tankou bèt yo mete apa pou Bondye, bèt yo sakrifye tou vivan epi k ap fè Bondye plèzi. Se sèl jan moun dwe sèvi Bondye tout bon. Wom 12,1
Si lè w ap depose ofrann ou sou lotèl la bay Bondye, etan w la devan lotèl la, ou sonje frè w gen kichòy kont ou, men sa pou w fè: kite ofrann lan devan lotèl la; ale rekonsilye ak frè w la anvan. Apre sa, retounen vin bay Bondye ofrann ou an. Matt 5, 23.24
Granmèsi Jezikri, sèl sakrifis n ap ofri bay Bondye, se lwanj n ap ba li tout tan; se tout tan pou non l nan bouch nou. Pa bliye, se pou nou fè sa ki byen. Se pou nou youn ede lòt; se sakrifis konsa ki fè Bondye plèzi. Ebre 13,15.16
O Bondye, Granmèt nou, ou merite pou w resevwa lwanj, respè ak pouvwa. Se ou menm ki fè tout bagay. Si yo la, si yon gen lavi, se paske w vle. Apo 4,11
Granmèt, ou grannèg, ou gen pouvwa. Se pou ou tout lwanj. W ap domine sou tout bagay pou tout tan. Tout sa ki nan syèl la ak sou late se pou ou. Se ou menm ki wa, ki sèl chef tout bagay. I Istwa 29,11
Osinon nou mèt envite Asanble a bay ofrann li konsa
Ak kè kontan, an nou bay Granmèt la ofrann nou yo; An nou ofri l lavi nou ak rekòt travay nou.
PREFAS POU JOU GRANMET LA
Se pou nou itilize youn nan prefas sa yo jou Dimanch yo jan yo mande l la. Se pa pou nou itilize yo lòt jou semèn yo.
1.-Pou Bondye Papa a
Se ou menm ki sous limyè ak lavi. Ou te fè nou pòtre avèk ou. Granmèsi Jezikri, Granmèt nou, ou te ban nou lavi ki pap janm fini an.
Osinon sa a
2.-Pou Bondye Pitit la
Nan non Jezikri Granmèt nou. Premye jou nan semèn nan, li kraze lanmò ansanm ak kavo a. Lè l leve sòti vivan li louvri pou nou chemen lavi ki pap janm fini an.
Osinon sa a
3.-Pou Bondye Lespri Sen an
Paske ou te vle montre pouvwa w sou tè a, se ak dlo ansanm ak Lespri Sen an ou te fè nou vin yon pèp nouvo nan Jezikri Granmèt nou.
Proper Prefaces
Prefaces of the Lord's Day
PREFAS POU SEZON NAN LANE LITIJIK LA
Se pou nou itilize prefas sa yo jou Dimanch ak lòt jou semèn yo, sòf lè yo bay yon lòt prefas pou jou gran fèt yo oubyen pou lòt okazyon espesyal.
Lavan
Paske ou te voye Pitit ou te renmen anpil la pou l delivre nou anba pouvwa peche ak lanmò, pou l fè nou eritye ansanm avèk li lavi ki pap janm fini an; Konsa, lè li va retounen ankò ak tout pouvwa li, ak tout fòs li pou l jije tout moun, san nou pa wont, san nou pa gen lapèrèz, nou ka gen kè kontan pou nou resevwa li lè li va parèt.
Enkanasyon
Paske ou te bay Jezikri, sèl Pitit ou a pou l te ka fèt pou nou. Se nan pouvwa Lespri Sen an li tounen yon moun tout bon vre nan vant manman li, Mari ki vyèj; konsa nou kapab delivre anba esklavaj peche epi resevwa pouvwa pou nou vin pitit ou.
Epifani
Paske se nan mèvèy pawòl ou ki tounen moun nan, ou te fè yon limyè tou nèf klere nan kè nou pou w te ka fè nou konnen bèlte w jan li parèt a klè nan Pitit ou, Jezi Kris la, Granmèt nou.
Karèm
Nan non Jezikri, Granmèt nou ki te tante menm jan avèk nou, men li pat janm fè peche. Granmèsi favè li, nou kapab gen la viktwa sou tout bagay ki mal, epi nou pap viv ankò pou tèt pa nou sèlman men pou li menm ki mouri pou nou epi ki leve sòti vivan nan lanmò.
Osinon
Ou mande pèp ou a k ap viv apa pou ou pou l netwaye kè li epi pou l prepare ak kè kontan fèt Pak la; pou l kenbe fèm nan lapriyè, pou l fè sa ki byen, pou l renouvle lavi l nan pawòl ou ak nan sakreman w yo. Konsa li ka jwenn nèt ale favè ou te prepare pou tout moun ki renmen w.
Semèn Sent lan
Nan non Jezikri Granmèt nou, poutèt peche nou yo, yo te leve l byen wo sou bwa kwa a, pou l te kapab rale tout moun sou tè a vin jwenn li. Se soufrans li ak lanmò li ki fè l tounen pou tout moun ki mete konfyans yo nan li sous delivrans ki pap janm fini an.
Pak
Men sitou, nou dwe fè lwanj pou ou paske ou te fè Pitit ou, Jezikri Granmèt nou leve sòti vivan nan lanmò ak tout bèl pouvwa li. Se limenm ki te ti mouton fèt Pak la tout bon vre. Yo te sakrifye l pou nou. Se limenm ki wete peche sou tè a. Ak lanmò l, li te kraze lanmò, epi lè l leve byen vivan, li te fè nou jwenn lavi ki pap janm fini an.
Jou Lasansyon
Granmèt, Pitit ou renmen anpil la, Jezikri Granmèt nou. Apre li leve sòti vivan nan lanmò, li te parèt a klè devan disip li yo, epi devan je yo, li te monte nan syèl la pou l prepare yon plas pou nou. Konsa kote li va ye, nou va la tou, epi nou va gouvènen ansanm avèk li nan tout bèlte li.
Jou Lapannkòt
Nan non Jezikri, Granmèt nou. Pou l akonpli pwomès li te fè tout bon vre, li voye Lespri Sen an sòt nan syèl la desann sou disip yo pou l montre yo anpil bagay, epi pou l mennen yo nan laverite nèt ale a. Li mete ansanm yon pakèt pèp ki pat pale menm lang pou yo kapab pwoklame yon sèl konfyans. Li te bay Legliz la pouvwa pou sèvi w tankou yon bann Pè ki apa pou ou, epi pou simaye bòn nouvèl la bay tout nasyon yo.
PREFAS POU LOT SIKONSTANS
Dimanch la Trinite
Paske ou menm, Papa, ansanm ak Pitit ou a ansanm
Ak Lespri sen w lan, se yon sèl Bondye, yon sèl Granmèt, ki la pou tout tan. Se nan twa fason w fè nou konnen w, men se yon sèl ou ye. Se yon sèl bèlte egalegal n ap fete pou ou menm, Papa a ansanm ak Pitit la, ansanm ak Lespri Sen an.
Jou Latousen
Se ou menm ki mete nou nan mitan yon foul sèvitè w yo, ki te montre yo genyen konfyans nan ou. Se poutèt sa, nou kapab gen kè kontan nan tèt ansanm avèk yo, nou kapab kouri avèk pasyans nan chemen Bondye mete devan nou, epi ansanm avèk yo, nou kapab jwenn yon kouwòn lwanj ki pap janm fini an.
Fèt yon Sen
Pou bèl favè ou te fè wè aklè nan lavi tout sen w yo ki te tounen zouti travay ou epi ki te vin limyè pou lèzòm nan tan pa yo.
Osinon
Paske se nan obeyisans sen w yo ou te ban nou yon egzanp lavi ki kòrèk, epi nan kè kontan yo genyen nèt ale, ou ranfòse lespwa nou tout bon vre.
Osinon
Paske bèlte w parèt aklè nan lasanble sen w yo. Tout kreyati w yo ap fè lwanj pou ou epi tout sèvitè w yo ap beni non w; y ap deklare devan tout pouvwa sou tè a ki jan sèl Pitit ou a genyen yon gwo non.
Apòt ak Odinasyon
Nan non Jezikri Granmèt nou, ki gran gadò mouton w yo. Apre li leve byen vivan, li te voye Apòt li yo pou yo simaye Bòn Nouvèl la epi pou yo enstwi tout nasyon yo. Epi li te pwomèt pou l la avèk yo tout tan jouk sa kaba.
Lè n ap mete yon Legliz apa (Dedikas)
Nan non Jezikri Gran Prèt nou. Se nan li menm nou vin tankou wòch vivan pou bati yon kay ki apa pou ou; konsa nou ka ofri devan w yon sakrifis lwanj ak remèsiman ki pwòp epi
k ap fè w plèzi.
Batèm
Nan Jezikri Granmèt nou ou te fè nou vin pitit ou; ou te fè nou sitwayen nan peyi kote w sèl Wa a; ou te ban nou Lespri Sen w pou l gide nou nan laverite.
Maryaj
Paske se nan renmen madanm marye ak mesye marye, ou te montre nou imaj Jerizalèm nan syèl la ki tankou yon bèl madanm marye k ap prepare pou resevwa mesye marye l, Pitit ou a, Jezikri Granmèt nou. Li renmen Jerizalèm sa a, li te bay tèt li pou li, pou l te kapab fè tout bagay vin tou nèf.
Lè n ap komemore mò yo
Pa pouvwa Jezikri Granmèt nou; se limenm ki te leve byen vivan nan lanmò, li menm k ap konsole nou ak pwomès lavi nou va jwenn pou tout tan an. Paske, Granmèt, lavi moun pa w yo pap janm pèdi nèt. Se chanje li chanje. Lè kò tou fèb sa a fin demoli tankou yon kay, ou sere yon lòt kay pou nou nan syèl la, yon kay k ap la pou tout tan.


text:
Avan kokenn chenn manifestasyon dimanch 12 oktòb pase a, otorite lokal yo t ap pale de nouvo orè nan distribisyon kouran EDH la, anfèt popilasyon an te deja wè sa pa drèt.
Tout aktivite nan ti gwav prèske paralize pou jedi 23 oktob la. Machin k ap frekante wout nasyonal # 2 oblije se andan ti gwav yo pase kòz manifestan mete barikad sou li. Pou vè 2zè nan apremidi nou remake UDMO ki repati yo an plizyè gwoup ki nan plizyè kwen ri nan vil la pou anpeche manifestan mete barikad. Konsa tou genyen yon pikòp lapolis kap fè patwouy.
Jedilien Telus yon sitwayen nan komin sen lwi nan sid deklare vandredi 17 oktòb la se paske se de etranje k ap dirije ki fè se banbòch yo deside fè jou enpotan sa a,ki se komemorasyon lanmò asasina premye chèf deta peyi a.
Sou presyon popilasyon twou milye a yon lokalite nan ilavach, 16 dwoum gaz kite depoze san konsantman pwopyetè kèk tèren sou zile a leve Jodi mekredi 15 oktob la selon yon abitan zile a.
Plizyè milye moun reponn ak oganizatè manifestasyon an nan vil okay pou mande EDH bay yo kouran ak kont privatizasyon EDH nan depatman sid la dimanch 12 oktòb 2014 la.
Diktatè ayisyen an Jean Claude Duvalier mouri samdi 4 oktob la ak laj 63 zan nan potoprens ak yon arè kadyak.
30 Septanm 2014 pase a, se te dènye jou pou popilasyon sid la, okay anpatikilye konnen ki kote yo gad ak koze kouran EDH la.
Aprè midi 30 septanm lan,nan vil okay, bandi ame antre nan biznis `` love konstan`` nan ri tousen louvèti blok kalfou orèl la epi pati ak resèt jounen an.
Fanmiy Lavalas te nan lari nan pòtoprens, nan ti gwav pou make 23 lane koudeta sanglan 30 septanb 91 lan ki te retire lavi a plizyè milye moun nan peyi a.
Fondasyon 30 septanm sid òganize yon sitin tradisyonèl 30 septann m 2014 la sou plas dam okay la pou komemore 23zièm ane koudeta 1991 lan.
Sa fè kèk mwa depi komisè gouvènman ak lapolis okay ap tyeke ti jèn tankou granmoun si ya p sikile ak kat yo. Si zoka ta ka ou pa ak kat ou nan lè otorite sa yo tonbe sou ou se gadavi tou dwèt. Desizyon sa ta leve zelewonn sou yon bon pati moun nan popilasyon okay la. Anpil nan yo ap mande ki kalite mezi sa ye? Ki mò ki kale li. Konsa yo trouve se yon mezi ki vin anmède yo.
Nou menm 24 òganizasyon ki soti nan kat(4) depatnaman nan gran Sid la ki siyen nòt sa, nou ap retire chapo nou byen ba pou salye detèminasyon ak resistans peyizan , an patikilye Konbit Peyizan Ilavach(KOPI) ki pa bese lèbra nan batay pou defann dwa ak enterè peyizan ayisyen an jeneral men anpatikilye enterè peyizan Ilavach.
Pierre Sonnel Cyrion,kwòdonatè Inyon Nasyonal Anseyan Ayisyen (UNEH an franse) ki tap patisipe nan emisyon ``Goute Sel`` sou radyo VKM madi 9 septanm lan fè konnen li pat anpil timoun kite pran chimen lekòl la jan sa te swete.
Pandan anpil moun branche sou koze eleksyon epi bliye tout pwoblèm grangou pèp la, okipasyon, piyaj resous peyi a, pouvwa kominote enperyalis la ki nan tèt Leta a, ap pran yon seri mezi pou mete apse sou klou sou mizè pèp la. Depi plizyè mwa, pouvwa Mateli-Lamòt la ap fè bri kouri sou posiblite pou ogmante pri gaz la. Nan pwojè bidjè yo voye devan palman an, yo deja anonse mezi y ap pran nan sans sa a, pou yo ka gen nan men yo plis kòb pou fè gagòt. Sa vle di, gen anpil dispozisyon ki deja pran pou…
Jistis pou Daniel Dorsainvil ak Madanm li Girldy Larèche 8 fevriye 2014, 8 sektanm 2014, fè egzakteman 7 mwa depi Daniel Dorsainvil ak Madanm li Girldy Larèche tonbe anba bal asasen, nan ri Bwa Patat, anfas libreri Lapleyad. Daniel Dorsainvil ak madanm li Girldy Larèche, se te 2 konbatan ki t ap batay pou dwa moun respekte epi pou lavi miyò ka fleri toupatou nan peyi a. Daniel se te kodonatè jeneral Platfòm Dwa Moun epi manm Komite Rezistans Popilè Benwa Batravil, youn nan òganizasyon manm Inisyativ MPDP. N ap raple, asasina kanmarad yo rive yon jou apre komemorasyon 28…
Soti sezon 1900-1901 rive nan sezon 2012-2013( transfè ete 2013 pa ladan), 17 foutbolè ayisyen ki ale jwe nan peyi etranje, 6 foutbolè entènasyonal ki vin jwe nan klèb an Ayiti selon kat entè aktiv transfè sit la se:www. eyeseedata.com
MORE
Écrivain, peintre, comédien, ancien ministre haïtien de la Culture…, Frankétienne fait partie des diverses personnalités qui ont fait une entrée remarquée dans "le Petit Larousse illustré", édition 2014.
MORE
Yon navèt espasyal ki tap vwayaje nan sistèm solè a depi 10 zan deja, rankontre avèk yon komèt pou yon rande-vou istorik mèkredi 6 out 2014 la. An fèt, komèt la se destinasyon final aparèy la. Non komèt la se Komèt 67P/Churymov-Gerasimenko (an abreje « Komèt 67P ») e non navèt la –ki se yon fabrikasyon ajans espasyal ewopeyen an - se Rosetta.
MORE
Avan kokenn chenn manifestasyon dimanch 12 oktòb pase a, otorite lokal yo t ap pale de nouvo orè nan distribisyon kouran EDH la, anfèt popilasyon an te deja wè sa pa drèt.
MORE
Prezidan Syera Leyòn nan, Ernest Bai Koroma, dekrete yon eta dijans pou ede peyi a fè fas ak yon epidemi viris ki bay maladi ebola a. Nan yon mesaj Misye Koroma mete devan pèp la e ki pase nan radyo ak televizyon atravè tout peyi a, li fè konnen gouvènman an mete an karantèn tout zòn kote yo dekouvri maladi a.
MORE
Mèkredi 6 Novanm 2013 la Karin Konde direktris depatemantal Sid Touris ak otorite meri Pòtapiman kad kot sid inisyativ (CSI an franse) patisipe nan twazyèm reyinyon komite pilotaj pou amenajman gwòt Mari Jann nan Pòtapiman.
MORE


text:
Prezidan Michel Martell ak divès pèsonalite nan mond medikal la (ayisyen kou etranje) patisipe, madi 6 novanm 2012 la, nan seremoni inogirasyon Lopital 5 Etwal la nan Mirebalais, nan Plato Santral.
Seremoni an dewoule an prezans Prezidan Bank Mondyal la, Dr. Jim Yong Kim ki tap vizite Ayiti, epi prensipal motè ki dèyè materyalizasyon gwo reyalizasyon sa a, doktè ameriken Paul Farmer.
Daprè enfòmasyon reponsab yo bay, lopital la genyen 20 sal konsiltasyon, 324 kabann pou ospitalizasyon, 6 sal operasyon, plizyè sant dakèy pou resevwa 140 etidyan ak medsen rezidan; e li gen kapasite pou li swaye 500 malad pa jou.


text:
Komisyonè Edmonson Selebre Dr. Martin Luther King, Jr. Day
Komisyonè Audrey M. Edmonson te kòmanse selebrasyon Jou Dr. Martin Luther King, Jr. a nan 20èm evennman anyèl “Dr. Martin Luther King, Jr. Unity Scholarship Breakfast” la pou benefisye òganzasyon “5000 Role Models of Excellence Foundation.” Evennman an te fèt nan Parrott Jungle jou 18 janvye 2013.
Jou samdi 20 janvye a, lit e rejwenn rezidan ak ofisyèl eli Florida City ak Vil Homestead yo nan defile anyèl yo an pou selebre Jou Dr. Martin Luther King, Jr. sou wout yo de vil sila yo nan sid Konte Miami-Dade.
Komisyonè Audrey M. Edmonson patisipe nan defile anyèl “Dr. Martin Luther King, Jr. Parade” nan Liberty City. Foto pa Armando Rodriguez/Konte Miami-Dade.
Komisyonè Audrey M. Edmonson rejwenn Majistra Konte Miami-Dade Carlos Gimenez nan 20èm evennmman anyèl “Dr. Martin Luther King, Jr. Unity Scholarship Breakfast.” Foto pa Ryan Holloway/Konte Miami-Dade
Komisyonè Audrey M. Edmonson te vizite tou ak Imperial Court, Daughters of Isis, yon gwoup oksilyè fanmi fanm ki se manm Prince Hall Shriners, nan fundraising anyèl la. Foto pa Ryan Holloway/Konte Miami-Dade
Komisyonè Audrey M. Edmonson ede jèn volontè yo selebre pwojè anbelisman “Blòk pa Blòk” de Miami Children Initiative (MCI). foto pa Marta Martinez-Aleman/Biwo Komisyonè Edmonson.
Jou lendi 21 janvye a, Komisyonè Audrey M. Edmonson ansanm ak ekip anplwaye li yo selebre okazyon fèt Dr. Martin Luther King, Jr an sou N.W. 54 Street nan 36th defile anyèl Dr. Martin Luther King, Jr. Parade nan kè Liberty City. Komisyonè Edmonson te tou ede Miami Children’s Initiative (MCI) transfòme plizyè blòk nan Liberty City an yon vitrin egzibisyon pou lavni katye sila nan Miami.
Nan fèt Dr. Martin Luther King, Jr. an, yon fèt nasyonal ki dedye a sèvis kominotè, anplwaye MCI yo, volontè yo ak rezidan katye yo koumanse “Konstwi yon Lavni, Blòk pa Blòk” nan transfòme N.W. 60èm Street sòti 17èm rive 19èm aveni, koumanse nan lekòl Charles R. Drew Middle, 1775 N.W. 60èm Street, Miami.
An patnèship ak D.J. Laz, D.J. radyo 106.7, Himan Brown Charitable Trust, MCI ak volontè yo plante pyebwa ak plant, ranje twotwa yo, pentire poto limyè, koumanse yon jaden kominotè. Pou aprann plis sou MCI ak inisyativ “Blòk pa Blòk” li -a, ale sou sitwèb MCI la, http://www.miamichildrensinitiative.org/blockbyblock.shtml.


text:
Hidetoshi Nakata
Hidetoshi Nakata (an Japonè: 中 田 英 寿) (fèt, 22 janvye 1977 nan Kofu, Japon) se yon ansyen jwè football Japonè ki te jwe tankou yon milieu ak klib plizyè Ewopeyen yo, ak Bell Mare Hiratsuka nan peyi l '. Pèfòmans li te touche l 'yon repitasyon kòm youn nan meyè jwè yo Japonè yo atravè tan.
Nakata te an 2004 kòm sèl moun nan Japonè, yo chwazi a, 100 FIFA a yon nòt 125 nan pi bon foutboleur yo ap viv nan listwa, e li te tou nan toude 1997 ak 1998 te vote Player a pou Ane a nan Azi.
Nakata 2001 te genyen seri A a ak KÒM Roma ak ane a apre Italia a kopa ak parm FC.


text:
1
Seyè a pale ak Jeou, pitit gason Anani. Li ba li mesaj sa a pou Bacha. Li di l' konsa:
2
-Bacha pa t' anyen menm. Men, mwen mete l' chèf sou pèp mwen an, pèp Izrayèl la. Koulye a menm, li fè tankou Jewoboram, lèfini li lakòz pèp la fè sa ki mal tou. Yo fè m' fache ak peche yo fè yo.
3
Se konsa mwen pral disparèt Bacha ansanm ak tout fanmi li, tankou m' te fè fanmi Jewoboram lan.
4
Chen pral manje kadav moun nan fanmi li ki va mouri nan lavil la. Malfini karanklou va manje kadav sa ki va mouri andeyò yo.
5 Tout lòt istwa sou sa Bacha te fè yo, sou jan li te yon vanyan gason, n'a jwenn yo ekri nan liv Istwa wa peyi Izrayèl yo.
6 Lè Bacha mouri, yo antere l' lavil Tiza. Se Ela, pitit gason l', ki moute wa nan plas li.
7 Seyè a te bay pwofèt Jeou, pitit gason Anani an, mesaj sa a pou Bacha ak fanmi li poutèt peche Bacha te fè kont Seyè a. Li te fè Seyè a fache sou li non sèlman paske li te fè sa ki mal tankou moun fanmi Jewoboram yo, men tou paske li te touye tout moun nan fanmi Jewoboram lan.
8 Wa Asa t'ap mache sou vennsizan depi li t'ap gouvènen peyi Jida lè Ela, pitit gason Bacha, moute wa peyi Izrayèl la. Li gouvènen pandan dezan lavil Tiza.
9 Zimri, yonn nan chèf li yo ki te reskonsab mwatye cha lagè wa a, moute yon konplo kont wa a. Yon jou, Ela te lavil Tiza, li t'ap bwè gwòg lakay Atza ki te reskonsab palè wa a.
10 Zimri antre nan kay la, li touye wa Ela, li pran plas li sou fotèy la. Tou sa pase nan vennsetyèm lanne rèy Asa, wa peyi Jida a.
11 Moute Zimri moute wa, li touye dènye moun nan fanmi Bacha a. Li touye tout gason ki te fanmi l' osinon zanmi l'.
12 Se konsa Zimri te touye tout fanmi Bacha a, jan Seyè a te mete pawòl la nan bouch pwofèt Jeou a.
13 Paske Bacha ak Ela, pitit li a, te fè Seyè a, Bondye pèp Izrayèl la, fache ak vye zidòl yo. Yo te peche kont Seyè a, yo te lakòz pèp la fè sa ki mal tou.
14 Tout lòt bagay Ela te fè yo, n'a jwenn yo ekri nan liv Istwa wa peyi Izrayèl la.
15 Wa Asa t'ap mache sou vennsetan depi li t'ap gouvènen peyi Jida a, lè Zimri pran pouvwa a pou sèt grenn jou lavil Tiza nan peyi Izrayèl. Lè sa a, lame pèp Izrayèl la t'ap sènen lavil Gibeton nan peyi Filisti.
16 Lè sòlda yo pran nouvèl Zimri te fè konplo sou wa a, li te menm touye l', lapoula yo nonmen Omri, kòmandan lame a, wa peyi Izrayèl.
17 Omri kite lavil Gibeton ansanm ak tout lame a, li moute, l' al sènen lavil Tiza.
18 Lò Zimri wè lavil la tapral tonbe nan men Omri, li antre nan ti fò ki sou tèt palè wa a, li mete dife nan palè a, epi li mouri nan dife a.
19 Sa te pase konsa paske Zimri te fè sa ki mal nan je Seyè a. Tankou Jewoboram, li pa t' fè sa ki dwat devan Seyè a, li te lakòz pèp Izrayèl la fè peche tou.
20 Tout lòt bagay Zimri te fè ak istwa konplo li te moute a, n'a jwenn sa ekri nan liv Istwa wa peyi Izrayèl yo.
21 Lè sa a, moun peyi Izrayèl yo te fè de kan: Mwatye ladan yo te vle fè Tibni, pitit gason Genat la, wa. Mwatye te pou Omri.
22 Patizan Omri yo kraze patizan Tibni, pitit gason Genat la. Tibni mouri, Omri moute wa.
23 Se konsa nan tranteyenyèm lanne rèy Asa, wa peyi Jida, Omri moute wa peyi Izrayèl. Li gouvènen peyi a pandan douzan. Pandan sizan, li gouvènen nan lavil Tiza.
24 Apre sa, li achte mòn Samari a pou simil (6.000) pyès ajan nan men yon nonm yo te rele Chemè. Omri bati yon lavil sou tèt mòn lan, li rele l' Samari, dapre non Chemè, ansyen mèt tè a.
25 Omri fè sa ki mal nan je Seyè a. Li fè pi mal pase moun ki te chèf anvan l' yo.
26 Li mache pye pou pye dèyè Jewoboram, pitit Nebat la: li fè sa ki mal, li lakòz pèp la fè sa ki mal tou. Se konsa yo te fè Seyè a, Bondye pèp Izrayèl la, fache ak vye zidòl yo.
27 Tout lòt istwa sou sa Omri te fè yo, sou jan li te yon vanyan gason, n'a jwenn sa ekri nan liv Istwa wa peyi Izrayèl yo.
28 Lè Omri mouri, yo antere l' lavil Samari. Se Akab, pitit gason l' lan, ki moute wa nan plas li.
29 Wa Asa te gen trantwitan depi li t'ap gouvènen peyi Jida a lè Akab, pitit Omri a, moute wa peyi Izrayèl. Pandan venndezan li gouvènen peyi Izrayèl nan lavil Samari.
30 Li fè sa ki mal nan je Seyè a. Li fè pi mal pase tout moun ki te chèf anvan l' yo.
31 Non sèlman li te fè tankou Jewoboram, pitit Nebat la, men l' ale pi lwen toujou. Li marye ak Jezabèl, pitit fi Elbaal, wa peyi Sidon. Li pran sèvi Baal, l' al met ajenou devan li.
32 Nan mitan lavil Samari, li bati yon tanp pou Baal, li mete yon lotèl ladan l'.
33 Li fè yon estati pou Astate tou. Li fè pi mal pase tout lòt wa peyi Izrayèl ki te pase anvan l' yo pou fè Seyè a, Bondye pèp Izrayèl la, fache.
34 Se pandan rèy Akab la, yon nonm yo rele Iyèl, moun lavil Betèl, rebati lavil Jeriko. Men, pawòl Seyè a te di Jozye, pitit Noun lan, rive vre. Abiram, premye pitit Iyèl la, mouri lè yo t'ap fouye fondasyon lavil la, lèfini Segoub, dezyèm pitit gason Iyèl la, mouri lè yo t'ap moute pòtay lavil la.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub


text:
Vòlkan
Ankouraje lòt yo aji lè ou trase yon egzanp pou tèt ou, Angajman pou Prepare epi fè lòt yo konnen sa!
Yon vòlkan se yon montay ki louvri anba nan yon rezèvwa wòch k ap fonn anba sifas tè a. Kontrèman avèk pifò montay yo, ki pouse depi nan baz la, vòlkan yo se chemine kote wòch k ap fonn ap monte nan sifas tè a. Lè presyon nan gaz ki nan wòch k ap fon yo vin twò gwo, yon eripsyon fèt. Eripsyon yo kapab kalm oswa eksplozif. Yo ka se ekoulman lav, peyizaj ki plat, gaz pwazon, ak wòch k ap vole ak sann ki kapab pafwa vwayaje sou yon distans plizyè santèn mil nan direksyon van an.
Akòz gwo chalè yo, ekoulman lav la se danje pou gwo dife. Ekoulman lav la detwi tout bagay ki nan trajektwa yo, men pifò deplase dousman ase pou moun kapab deplase ale.
Sann fre vòlkan an, ki fèt avèk wòch ki kraze, kapab abrazif, asid, plen sab, plen gaz, ak epi yo gen odè. Menmsi gaz asid la ak sann nan pa imedyatman danjere pou pifò adilt yo, yo kapab lakòz domaj nan poumon sou tibebe piti yo, sou granmoun aje yo, ak sou moun ki soufri maladi respiratwa grav. Sann vòlkan kapab domaje machinri, tankou motè ak ekipman elektrik. Pil sann ki melanje avèk dlo vin lou, epi li kapab lage do kay atè. Sann vòlkan kapab afekte moun sou yon distans anpil santèn mil apati kòn vòlkan.
Eksplozyon vòlkan yo ki pran direksyon antravè, ki rele "eksplozyon lateral" kapab lanse gwo mòso wòch avèk trè gwo vitès pou yon distans plizyè mil. Eksplozyon sa yo kapab touye moun avèk enpak yo, lè y ap antre nan tè, oswa avèk chalè yo. Yo rekonèt yo poutèt yo detwi forè yo nèt.
Eripsyon vòlkan yo kapab vini avèk lòt danje natirèl, tankou tranblemanntè, inondasyon sanzatann, anpil wòch tonbe ak glisman teren, lapli asid, dife, ak (nan kondisyon espesyal) radmare.
Yo jwenn vòlkan ki aktif Ozetazini yo sitou nan Hawaii, Alaska ak Nòdwès Pasifik la. Zòn danje toutotou yon vòlkan kouvri apeprè yon reyon 20 mil, men ka gen danje sou yon distans 100 mil oswa plis nan yon vòlkan.
Anvan yon Eripsyon Vòlkan
Bagay ki anba la yo se bagay ou kapab fè pou pwoteje tèt ou, fanmi ou ak byen ou anvan yon eripsyon vòlkan.
- Prepare yon Twous Rezèv pou Ijans, ki genyen ladan atik tankou manje ki p ap gate, dlo, ak yon radyo ki fonksyone avèk pil oswa avèk manivèl, flach ak pil siplemantè. Ou ka vle prepare yon twous pòtatif pou mete li nan vwati ou sizoka yo mande ou pou deplase. Twous sa a ta dwe gen ladan tou yon pè linèt pwoteksyon ak mask respirasyon pou jete apre itilizasyon pou chak manm fanmi an.
- Fè yon Plan Fanmi pou Ijans ou. Fanmi ou ka pa ansanm lè gen yon katastwòf, poutèt sa li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka gen yon ijans
Pandan yon Eripsyon Vòlkan
- Swiv lòd pou deplasman otorite yo bay, epi deplase imedyatman nan zòn vòlkan an pou evite debri k ap vole, gaz cho, eksplozyon lateral ak ekoulman lav.
- Pran prekosyon ou avèk ekoulman labou. Danje ki nan yon ekoulman labou ap ogmante toupre kanal kouran dlo epi avèk gwo lapli k ap tonbe san rete. Ekoulman labou a kapab deplase pi vit pase ou kapab mache oswa kouri. Gade pa anwo anvan ou travèse yon pon, epi pa travèse pon an si yon ekoulman labou ap rive.
- Evite vale rivyè ak zòn ki gen altitid ba.
- Sonje pou ede vwazen ou yo ki ka bezwen asistans espesyal - tibebe, granmoun aje ak moun ki gen bezwen pou aksè oswa bezwen fonksyonèl.
Pwoteksyon kont Sann k ap Tonbe
- Si ou pa kapab deplase, epi pou kapab pwoteje tèt ou pou pa tonbe nan sann, ou ta dwe rete andedan lakay ou avèk pòt, fenèt ak ayerasyon yo fèmen jouk lè sann lan fè pil.
- Si ou gen yon maladi respiratwa, pa pran kontak avèk okenn kantite sann. Rete andedan lakay ou jouk lè ofisyèl sante yo fè konnen pa gen pwoblèm pou sòti deyò.
- Koute yon radyo oswa televizyon ki fonksyone avèk pil pou jwenn dènye enfòmasyon sou ijans lan.
- Mete chemiz manch long oswa pantalon long.
- Itilize linèt pwoteksyon epi mete linèt alaplas vè-kontak.
- Itilize yon mask anti-pousyè, oswa kenbe yon rad mouye sou figi ou pou ede ou avèk respirasyon.
- Rete lwen zòn ki nan direksyon van an nan vòlkan an pou evite sann vòlkan an.
- Rete andedan lakay ou jouk lè sann fè pil, sof is gen yon danje pou do kay ou tonbe.
- Fèmen pòt yo, fenèt yo, ak tou ayerasyon ki nan kay la (bouch chemine, founo, è-kondisyone, vantilatè ak lòt ayerasyon yo.
- Netwaye sann lou ki nan do kay plat oswa ki an pant yo ak goutyè yo.
- Pa woule motè vwati oswa motè kamyon. Si ou kondi sa kapab fè sann vòlkan an vole ki kapab bouche motè a, domaje pyès k ap bouje yo, epi bloke machin yo.
- Pa kondi nan gwo kantite san sof si li nesesè toutbon. Si ou oblije kondi, kite vitès la anba 35 MPH oswa pi ba.
Apre yon Eripsyon Vòlkan
- Ale nan yon abri piblik yo bay si yo te di ou pou deplase, oswa si ou santi ou pa gen sekirite pou rete lakay ou. Voye tèks SHELTER + Kòd postal ou nan 43362 (4FEMA) pou jwenn abri ki pi pre nan zòn ou (egzanp: shelter 12345).
- Otorite lokal yo kapab pa anmezi pou bay enfòmasyon sou sa k ap pase a ak sa ou ta dwe fè. Men, ou ta dwe koute Radyo Metewolojik NOAA, gade televizyon, koute radyo oswa tcheke Entènèt souvan pou jwenn nouvèl ak enstriksyon ofisyèl yo lè yo vin disponib.
ETID JEWOLOJIK NAN ETAZINI
- Pwogram konsènan Danje Vòlkan. Sitwèb ki bay dènye enfòmasyon sou aktivite vòlkan, prezante istwa, enfòmasyon sou danje vòlkan ak sou resous. Disponib sou Entènèt nan sitwèb: http://volcanoes.usgs.gov
SITWÈB KI ASOSYE
Ale sou Entènèt nan sitwèb ki anba la yo pou jwenn plis enfòmasyon sou fason pou planifye ak prepare pou yon vòlkan ak sou fason pou konnen resous ki disponib yo:
- Ajans Federal pou Jesyon Ijans
- NOAA Watch
- Lakwa-Wouj Ameriken
- Pwogram konsènan Danje Vòlkan nan Etid Jewolojik Etazini
KOUTE OFISYÈL LOKAL YO
Aprann kichòy sou plan pou ijans yo gouvènman eta ak gouvènman lokal kreye nan zòn ou. Nan nenpòt ijans, toujou koute enstriksyon ofisyèl jesyon ijans lokal yo bay.


text:
Freedom of Expression
Nan mizik endistri Ayisyen an depi yon djaz dire mwens ke 2 ane oubyen yon sèl albòm ebyen se yon djaz ki t'ap eseye, yon djaz ki pa reyisi. E pafwa ou ka gen 2, 3 albòm soti ou toujou tonbe nan kòd. Pandan ke n'ap di ke Disip tonbe nan kòd, men se djaz ki fè anpil lajan nan ti bout tan ekzistans li yan, pa gen moun ki ka demanti sa a.
An nou gade kèk djaz nan HMI la ki pa te reyesi, epi djaz ki toujou la, si yo kraze jodi an w'ap di yo pa reyisi. Djaz n'ap di se Hangout, 509, Papillon, Tempo, Dola, Volume, Tag Mizik, etc... Djaz ki toujou an egzistans si yo kraze jodi an, w'ap di yo pa reyisi, Gabel, Harmonik, Suave Mizik, 5 Etwal, BelJazz, bon pou Bèldjazz lan se yon djaz kin nan koma, kè li ap bat a 5% se fanmiy ak zanmi ki poko vle retire'l nan "Life Support".
Se ki sa ki fè Disip tonbe nan eta sa a la? Gen yon pakèt rezon ki fè sa. Yon djaz ki gen yonn nan pi gro atis nan moman la dan pa reyisi, sa di anpil. Sa se yon ekzanp pou anpil atis, pa fè anyen nan tèt cho. Disip se yon djaz yo fòme nan mwens de 6 mwa, albòm soti nan menm tan sa tou. Depi sou premye single djaz lan anpil moun te deja ap plenn, lè albòm vin soti se men nan tèt, paske pa te gen anyen ladan ki atiran. Ni fanatik ni sa ki pa fanatik te deja wè Gazzman t'ap bezwen yon lòt albòm. Konnye la nan Miami lè yo anonse Disip gen pou jwe pa gen anyen ki eksitan la dan. Nan yon endistri k'ap chanje la, nenpòt moun k'ap prodwi yon albòm pou yon djaz dwe pran anpil prekosyon, si non l'ap yon albòm pou yon semèn sèlman. Alò gen anpil moun ki pral oblije chanje non yo trè byento la sou Facebook, depi se sa ki gen Disip nan yo tout pral chanje.
Disip kraze se yon gro echèk li ye pou Gazzman. Ou di ou ka fè; ou fè epi mwens ke yon ane ou deja ap prepare'w pou ale nan yon lòt djaz. Se yonn nan pi gro problèm lè yon moun pa panse pou tèt li. Ou toujou santi Gazzman gen yon pakèt moun bò kote'l k'ap di li fè, fè, fè, e li menm san chita panse li aji. E majorite moun sa yo se sansi, tik, parazit yo ye, yo toujou bezwen yon kote pou yo ap souse san. E depi Gazzman yon kote, yo menm yo paka jwenn pa yo ladan tou y'ap ba li ide pou li kite.
Wi nou ka di Gazzman se yonn nan pi gro atis ki geyen nan mizik Ayisyen jodi a, men li bezwen yon moun ki pou travay avèk li, si non li ap echwe. Li pa konnen mizik ase pou li di li prale solo. Se ba'l yo konn ba li pou li chante, l'ap toujou bezwen yon moun ki pou ba li. E pa gen anyen ki move avèk sa a, se yon chantè li ye, e anpil chantè se ba yo ba yo. Eske nou konnen se sèl 2 manb orijinal fondatè Disip sèlman ki nan djaz lan, se Gazzman ak batè a ki la, nan mwens ke yon ane. Daprè sa yonn nan manadjè Disip di 8 Avril se dènye fwa Disip ap pèfòme.


text:
Ann Ayiti, Prezidan Michel Martelly ak Premye Minis Laurent Lamothe ap pran lapawòl devan 2 chanm yo reyini, lendi 14 janvye 2013 la, nan okazyon ouvèti sesyon òdinè asanble nasyonal la.
Aprè mesaj chèf deta a, Premye Minis Laurent Lamothe gen pou pran lapawòl tou pou l prezante yon bilan reyalizasyon gouvènman n nan pandan tan li deja pase sou pouvwa a.
Sepandan, yon gwoup depite minoritè ki fè pati yon gwoup ki rele Palmantè pou Ranfòsman Enstitisyonèl, (abreje fransè PRI), anonse yo pral sèvi ak mareryèl ki ka fè bri –tankou siflè ak klòch- pou yo anpeche Misye Lamothe fè diskou l la.
Depite sa yo repwoche chèf gouvènman an deske li te refize resevwa yo lè yo te mande yon rankont pou yo te pale de depans Leta prevwa pou kolektivite teritoryal yo.


text:
Tanpèt Ivè ak Fredi Ekstrèm
Ankouraje lòt yo aji lè ou trase yon egzanp pou tèt ou, Angajman pou Prepare epi fè lòt yo konnen sa!
Alòske danje nan tan livè pa menm nan peyi a, prèske tout Ameriken, kèlkeswa kote y ap viv, gen chans pou fè jwenn yon sezon livè difisil nan kèk pwen nan lavi yo. Tanpèt livè kapab yon nèj modere pandan kèk èdtan pou rive nan nivo tanpèt nèj avèk gwo nèj, nèj k ap vini nan van ki dire plizyè jou. Anpil tanpèt livè vini avèk tanperati danjere ki ba, epi fwa avèk gwo van, glas, nèj ki fonn, ak lapli glas.
Youn nan premye enkyetid yo se posiblite tan livè a pou koupe sèvis chofaj, kouran elektrik, ak kominikasyon lakay ou oswa nan biwo ou, pafwa pandan plizyè jou alafwa. Gwo kantite nèj ki tonbe ak gwo-gwo fredi kapab bloke yon zòn nèt.
Sèvis Nasyonal Metewoloji rele tanpèt ivè yo "Tiyè Twonpè"
paske pifò ka lanmò yo pa asosye dirèkteman avèk tanpèt la. Olye sa, moun yo mouri nan aksidan machin sou wout glas ak ipotèmi lè yo ekspoze nan fredi a twò lontan. Li enpòtan pou prepare pou tan livè anvan li rive.
Anvan Tanpèt Livè ak Gwo-gwo Fredi
Pou prepare pou yon loraj sezon livè, ou ta dwe fè sa ki anba la a:
- Anvan sezon livè a rive, mete rezèv sa yo nan twous rezèv pou ijans ou:
- Gwo sèl oswa plis pwodui ki san danje pou anviwònman an pou fonn glas ki sou twotwa yo. Ale sou Entènèt nan sitwèb Ajans Pwoteksyon Anviwònman pou jwenn yon lis tout pwodui ki rekòmande yo.
- Sab pou amelyore traksyon.
- Pèl Nèj ak lòt ekipman pou retire nèj.
- Konbistib chofaj ki ase. Ou ka vin izole lakay ou, epi sous chofaj regilye ou yo ka koupe. Estoke yon bon kantite bwa ki byen seche pou chemine ou oswa pou fou ki boule bwa.
- Rad ak dra konvnab pou kenbe ou cho.
- Fè yon Plan Kominikasyon pou Fanmi ou. Fanmi ou ka pa ansanm lè gen yon katastwòf, poutèt sa li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka gen yon ijans.
- Koute yon Radyo Metewolojik NOAA oswa lòt chèn nouvèl lokal pou jwenn enfòmasyon enpòtan nan Sèvis Nasyonal Metewoloji (NWS). Montre ou vijilan nan chanjman kondisyon tan an.
- Pa vwayaje anpil. Si li nesesè pou vwayaje, mete yon twous rezèv pou katastwòf nan machin ou.
- Mete bèt kay/bèt gid andedan kay ou pandan tan livè a. Mete lòt bèt yo oswa betay yo nan zòn abri a ki gen dlo pou bwè ki pa konjle.
Prepare Machin Ou pou Sezon Livè
Tcheke oswa fè yon mekanisyen tcheke pati sa yo ki nan vwati ou:
- Nivo Antijèl - asire yo ase pou evite yo konjle.
- Batri ak sistèm ignisyon - ta dwe nan kondisyon siperyè epi bòn batri a ta dwe pwòp.
- Fren yo - tcheke pou wè si yo pa ize epi tcheke nivo lwil fren an.
- Sistèm Echapman - tcheke pou fuit ak mòflè ki gen ti twou, epi repare oswa ranplase si li nesesè. Gaz kabonik se yon gaz ki ka touye moun epi anjeneral li pa bay avètisman.
- Kabiran ak filtè lè - ranplase epi kite sistèm lan lwen dlo. Pou fè sa, itilize aditif epi antreteni yon tank plen gaz. Yon tank ki plen ap anpeche liy gaz la konjle.
- Radyatè ak dejivrè - - asire yo fonksyone kòrèkteman.
- Limyè ak limyè detrès k ap mouri-limen - tcheke pou wè si yo ka sèvi.
- Lwil - tcheke pou nivo a ak epesè. Lwil ki pi epè kaye plis nan tanperati fèb epi yo pa grese byen.
- Tèmosta - asire li fonksyone kòrèkteman.
- Ekipman pou siye vit - repare nenpòt pwoblèm epi fè antretyen nivo likid netwayaj vit la kòrèkteman.
- Enstale bon kawotchou pou sezon livè - Asire kawotchou yo gen chap ki konvnab. Anjeneral kawotchou radyal tout tan konvnab pou pifò kondisyon sezon livè. Men, kèk jiridiksyon egzije pou machin yo gen kawotchou-a-chenn oswa kawotchou-a-nèj ki gen klou pou yo kapab sikile sou wout yo.
Fè chanjman nan twous rezèv pou ijans ki nan machin ou avèk:
- yon pèl
- gratwa ak ti bale pou vit
- flach
- radyo ki fonksyone avèk pil
- pil siplemantè
- dlo
- manje kolasyon
- alimèt
- chapo, chosèt ak mitèn siplemantè
- twous premye swen ki gen kouto pòch
- medikaman ki nesesè
- dra
- chèn oswa kòd remòkaj
- sèl ak sab pou wout la
- kab demaraj
- siyal alam
- drapo fliyoresan pou detrès
Prepare Kay Ou pou Sezon Livè
- Prepare kay pou sezon livè pou ogmante diredvi kantite gaz ou. Pou fè sa, izole miray ak galta yo, mastike ak bouche pòt ak fenèt yo nèt, epi enstale doub-fenèt oswa kouvri fenèt yo avèk plastik.
- Prepare kay ou, ekiri ou, abri ou, oswa nenpòt lòt estrikti ki ka bay abri pou sezon livè pou fanmi ou, vwazen ou, betay ou oswa ekipman ou. Netwaye goutyè yo; repare kote ki koule sou do kay la, epi koupe branch pyebwa ki kapab tonbe sou yon kay oswa sou lòt estrikti pandan yon tanpèt.
- Fè antretyen nan ekipman chofaj la ak chemine yo. Pou fè sa, fè netwaye ak enspekte yo chak ane.
- Izole tiyo yo avèk izolan oswa jounal ak plastik epi kite tiyo yo degoute enpe pandan tan frèt la pou evite yo konjle. Dlo tiyo, menm yon ti kantite, ap ede evite tiyo yo konjle.
- Yon ekipman ki boule gaz ta dwe ayere pa deyò, epi ou ta dwe netwaye li.
- Kite ekstenktè yo anplas, epi asire tout moun lakay ou konnen kijan pou itilize yo. Dife nan kay reprezante yon risk anplis paske plis moun prale nan lòt sous chofaj yo san yo pa pran prekosyon sekirite ki nesesè.
- Aprann kijan pou pou fèmen vàn dlo yo (sizoka yon tiyo pete).
- Izole kay ou. Pou fè sa, enstale doub-fenèt oswa kouvri fenèt yo avèk plastik pa andedan pou kenbe yo frèt.
- Anboche yon antreprenè pou tcheke estabilite estrikti twati a pou sipòte gwo nèj iregilye lè nèj la ap fè pil - oswa dlo, si kanalizasyon ki sou twati kay la pa fonksyone.
Konnen Tèm yo
Abitye ou avèk Abitye ou avèk tèm sa yo pou ede ou idantifye yon danje tanpèt livè:
Lapli Glas - Lapli ki konjle lè li rive atè, sa ki kreye yon kouch glas sou wout yo, twotwa yo, pyebwa yo, ak fil kouran yo.
Nèj ki Fonn - Se lapli ki tounen ti boul glas anvan li atè. Nèj ki fonn lakòz imidite ki sou wout yo konjle, epitou wout yo vin glise.
Konsèy pou Tan Livè - Yo prevwa kondisyon tan an ap lakòz gwo pwoblèm, epi li ka danjere. Lè ou pran prekosyon ou, sitiyasyon sa yo pa ta dwe menase lavi ou.
Siveyans pou Tanpèt Livè - Li posib pou gen yon tanpèt livè nan zòn ou. Kapte estasyon Radyo Metewolojik NOAA, radyo oswa televizyon komèsyal pou jwenn enfòmasyon.
Avi pou Tanpèt Livè - Yon tanpèt livè ki genyen oswa ki pral genyen nan zòn ou.
Avètisman pou Tanpèt Nèt - Yo prevwa van regilye oswa anpil rafal van jiska yon vitès 35 mil pa èdtan oswa pi plis ak gwo kantite nèj k ap tonbe oswa k ap vole (sa k ap redui viziblite a mwens pase yon ka mil) pral dire pandan yon peryòd twazèdtan oswa pi lontan.
Avètisman pou Jiv/Jèl - Yo prevwa pa gen pi piti pase tanperati pou konjle.
Gaz Kabonik
Prekosyon pou pran: Gaz Kabonik Touye Moun
- Pa janm itilize yon dèlko, griy, fou kan, oswa lòt aparèy ki boule gazolin, gaz pwopàn, gaz natirèl oswa lòt aparèy ki boule chabon andedan yon kay, garaj, sousòl, galri oswa nenpòt zòn ki fèmen an pati. Chèche kote ki lwen ak pòt, fenèt, ak bouch ayerasyon ki kapab kite gaz kabonik antre andedan an.
- Premye danje pou evite lè w ap itilize lòt sous pou kouran elektrik, chofaj oswa pou kwit manje so anpwazònman avèk gaz kabonik, chòk elektrik ak dife.
- Enstale alam gaz kabonik nan zòn santral ki nan chak eta kay ou ak zòn deyò kote ou dòmi pou bay premye avètisman akimilasyon gaz kabonik.
- Si alam gaz kabonik la sonnen, deplase vit pou ale yon kote deyò ki gen lè fre oswa toupre yon fenèt oswa yon pòt ki louvri.
- Mande èd kote ki gen lè fre, epi rete la jouk lè anplwaye ijans yo rive pou ede ou.
Pandan Tanpèt Livè ak Gwo-gwo Fredi
- Rete andedan lakay ou pandan tanpèt la.
- Mache avèk prekosyon sou ale ki gen nèj ak glas yo.
- Evite simenaj lè w ap retire nèj avèk pèl. Simenaj kapab lakòz ou gen yon atak kè—yon gwo kòz lanmò nan sezon livè. Si ou dwe retire nèj avèk pèl, detire kò ou anvan ou ale deyò.
- Rete avèk rad ki sèk. Chanje rad mouye ou souvan pou pa pèdi chalè nan kò ou. Rad mouye pèdi tout valè izolasyon li, epi li transmèt chalè rapidman.
- Siveye siy jeli. Siy sa yo gen ladan pèt sansasyon ak aparans blan oswa pal nan pwent kò ou tankou dwèt yo, zòtèy yo, lòb zòrèy yo, ak pwent nen yo. Si ou remake sentòm yo, chèche èd medikal imedyatman.
- Siveye siy ipotèmi. Siy sa yo gen ladan frison ki pa kapab kontwole, anvi dòmi, ak gwo-gwo fatig aparan. Si ou remake sentòm ipotèmi, mennen viktim nan yon kote ki cho, retire rad mouye li yo, chofe mitan kò a anvan epi bay li bwason cho ki pa abaz alkòl si viktim nan gen konsyans. Chèche èd medikal san pèdi tan.
- Kondi machin sèlman si li vrèman nesesè. Si ou dwe kondi: vwayaje lajounen; pa vwayaje poukont ou; toujou bay lòt yo enfòmasyon sou orè ou; rete sou wout prensipal yo, epi evite wout dekoupe.
- Fè yon moun konnen kote ou prale, wout ou w ap fè, ak lè ou prevwa w ap rive. Si vwati ou bloke sou wout la, yo kapab voye èd sou wout ou te detèmine davans lan.
- Si tiyo yo konjle, retire nenpòt izolasyon oswa kouch jounal epi vlope tiyo a avèk ranyon. Louvri tout wobinè yo nèt epi vide dlo cho sou tiyo yo, apati kote yo ekspoze plis nan fredi a (oswa kote fredi a gen plis chans pou antre).
- Fè antretyen nan ayerasyon an lè w ap itilize radyatè kewozèn pou evite akimilasyon gaz toksik. Re-mete kabiran nan radyatè kewozèn ki deyò yo epi kite yo omwen sou yon distans twa (3) pye ak objè flamab yo.
- Konsève konbistib, si li nesesè. Pou fè sa kite kay ou pi frèt pase nòmal. Fèmen chofaj kèk chanm pou yon ti tan.
- Si w ap sòti pandan tan frèt la, kite chofaj la limen andedan lakay ou, regle yon tanperati ki pa depase 55ºF.
Abiman pou Tan an
- Si ou dwe ale deyò, mete plizyè kouch rad ki pa sere, ki lejè, ak cho alaplas yon sèl kouch rad ki lou. Abiman eksteryè yo ta dwe sere sou ou, epi li ta dwe enpèmeyab.
- Mete mitèn, ki pi cho pase gan.
- Mete yon chapo. Yon chapo ap anpeche ou pèdi chalè kò ou.
- Kouvri bouch ou avèk yon foula pou pwoteje poumon ou
Ou Bloke nan yon Machin
Si ou dwe sòti, si yon tanpèt nèj bloke ou nan vwati a:
- Mete ou sou kote nan otowout la. Limen limyè detrès yo, epi pann yon drapo detrès nan antèn radyo a oswa nan fenèt vwati a.
- Rete nan machin ou kote sekouris yo ka gen plis chans pou jwenn ou. Pa pran wout la sou pye ou sof si ou kapab wè yon bilding toupre kote ou konnen ou kapab jwenn abri. Pran anpil prekosyon; distans yo chanje fòm akòz nèj k ap vole a. Yon bilding ka sanble pre, men twò lwen pou mache nan nèj ki fon an.
- Fè motè a ak chofaj la mache apeprè 10 minit chak inèdtan pou kenbe ou cho. Lè motè a ap mache, louvri yon fenèt nan sans van an apèn pou ayerasyon, epi retire nèj chak peryòd nan tiyo mòflè a. Sa ap pwoteje ou kont posib anpwazònman avèk gaz kabonik.
- Fè egzèsis fizik pou kenbe kò ou cho, men evite simenaj. Lè li fè gwo-gwo fredi, itilize kat wout la, kouvèti chèz yo, ak kapèt planche a pou izolasyon. Fè ti gwoup avèk pasaje yo epi itilize manto ou pou yon dra.
- Dòmi youn apre lòt. Yon moun ta dwe reveye toutan pou siveye ekip sekou yo.
- Manje regilyèman epi bwè anpil likid pou evite dezidratasyon, men pa bwè kafeyin ak alkòl.
- Pran anpil prekosyon pou pa gaspiye enèji ki nan batri a. Ekilibre bezwen enèji elektrik la - itilizasyon limyè, chofaj ak radyo - avèk rezèv.
- Limen limyè andedan aswè pou ekip travay oswa sekouris yo kapab wè ou.
- Si ou bloke nan yon zòn ki lwen, ekri gwo lèt an blòk nan yon zòn ki lib ki eple HELP oswa SOS, epi aliyen li avèk wòch oswa branch pyebwa pou atire atansyon anplwaye sekou ki ka ap fè siveyans nan avyon nan zòn nan.
- Kite vwati a epi mache apye - si li nesesè - depi tanpèt nèj la fini.
Apre Tanpèt Livè ak Gwo-gwo Fredi
- Ale nan yon abri piblik yo bay si kay ou pa gen kouran oswa chofaj pandan peryòd gwo-gwo fredi. Voye tèks SHELTER + Kòd postal ou nan 43362 (4FEMA) ou jwenn abri ki pi pre nan zòn ou (egzanp: shelter 12345).
- Kontinye pwoteje tèt ou kont jeli ak ipotèmi depi ou mete rad ki cho, ki pa sere ou, ki lejè, an plizyè kouch. Rete andedan kay ou si li posib.
Piblikasyon
SÈVIS NASYONAL METEWOLOJI
Si ou bezwen plis enfòmasyon sou nenpòt nan sijè sa yo, resous ki anba la yo ka ede ou.
- Tanpèt Livè…Tiyè Twonpè. Tiliv ki gen ladan anpil enfòmasyon itil tankou enfòmasyon sou tanpèt livè, fason pou detekte jeli ak ipotèmi, sa pou fè nan yon tanpèt livè, ak fason pou prepare ou. Disponib sou Entènèt nan sitwèb: http://www.nws.noaa.gov/om/brochures/wntrstm.htm
SANT POU KONTWÒL AK PREVANSYON MALADI
- Gwo-gwo Fredi: Yon Gid Prevansyon pou Ankouraje Sante ak Sekirite Pèsonèl. Yon dokiman long ki bay enfòmasyon sou planifikasyon davans pou tan frèt, sekirite andedan ak deyò nan tan frèt ak eta sante nan tan frèt.
SITWÈB KI ASOSYE
Ale sou Entènèt nan sitwèb ki anba la yo pou jwenn plis enfòmasyon sou fason pou planifye ak prepare pou yon tanpèt ak sou fason pou konnen resous ki disponib yo:
KOUTE OFISYÈL LOKAL YO
Aprann kichòy sou plan pou ijans gouvènman eta a ak gouvènman lokal kreye nan zòn ou. Nan nenpòt ijans, toujou koute enstriksyon ofisyèl jesyon ijans lokal yo bay.